NBS: Referentna kamatna stopa ostaje 1,25 odsto - Ekonomija - Dnevni list Danas\nPočetna » Ekonomija » NBS: Referentna kamatna stopa ostaje 1,25 odsto\n0Piše: Beta 10. septembra 2020. 13.45\nBeogradDonoseći takvu odluku Izvršni odbor je, pre svega, imao u vidu ostvarene i očekivane efekte prethodno preduzetih mera monetarne politike radi ublažavanja negativnih posledica pandemije i podsticanja privrednog rasta.\nIzvršni odbor očekuje da će dosadašnje ublažavanje monetarne politike, a pre svega smanjenje referentne kamatne stope za jedan procentni poen u odnosu na pretkrizni nivo, nastaviti da doprinosi očuvanju povoljnih uslova finansiranja privrede i gradjana i rastu njihovog raspoloživog dohotka i u narednom periodu.\n„Bržem oporavku domaće privrede trebalo bi da doprinesu i stimulativne mere NBS, koje pored omogućenog produženog zastoja u otplati kreditnih obaveza i obaveza po osnovu finansijskog lizinga za dva meseca, preduzećima obezbedjuju povoljnije uslove finansiranja u dinarima u okviru garantne šeme Vlade Srbije, a stanovništvu olakšavaju uzimanje stambenih kredita, kao i otplatu kredita i za ostale namene”, navela je NBS u saopštenju.\nDodaje se da je Izvršni odbor „imao u vidu i očekivane efekte obimnog paketa fiskalnih mera (u ukupnom iznosu od preko 12 odsto bruto domaćeg proizvoda), kojima je obezbedjena snažna podrška privatnom sektoru, kako bi oporavak naše privrede od pandemije bio što brži”.\nKako je navela centralna banka, inflacija je u julu iznosila dva odsto medjugodišnje, a prema oceni Izvršnog odbora oko tog nivoa nastaviće da se kreće i u narednim mesecima. Postepeno približavanje inflacije centralnoj vrednosti cilja očekuje se u srednjem roku, čemu bi trebalo da doprinese oporavak tražnje, podstaknut merama monetarne i fiskalne politike.\nNarodna banka Srbije, NBS, referentna kamatna stopaBeograd\nNBS: Inflacija u granicama


Odbor za spoljne poslove usvojio amandmane o Krušiku, Jovanjici, Savamali; Dragojlović: Evropski parlament prvi put brani svog poslanika | Insajder\nOdbor za spoljne poslove usvojio amandmane o Krušiku, Jovanjici, Savamali; Dragojlović: Evropski parlament prvi put brani svog poslanika\nPoslanici Evropskog parlamenta danas su u Odboru za spoljne poslove podržali kompromisne amandmane na izveštaj o Srbiji. U tim amadmanima koji su jutros usaglašeni, vlast u Srbiji se poziva da do kraja reši afere Krušik, Jovanjica, slučaj nasilnog noćnog rušenja u Savamali, kao i slučaj Telekoma Srbija. Podržan je i amandman kojim se originalni tekst Vladimira Bilčika dopunjuje oštrim ocenama izbornih uslova u Srbiji. Odbor za spoljne poslove podržao je i osudu napada na poslanicu Tanju Fajon i pozvao na nastavak međupartijskog dijaloga. Ovim amandamanima je ton osnovnog izveštaja koji je sačinio Bilčik znatno „poooštren“.\nPoslanici su u Odboru za spoljne poslove usvojili 38 amandmana u obliku u kome su usaglašeni, kao i osnovnih 50 amandmana onako kako su predloženi.\nEvroposlanici traže od Srbije da do kraja razreši afere Krušik, Jovanjica i Telekom Srbija, ali i da se „dođe do pravde u slučaju rušenja Savamale u Beogradu“,\n“Srbija se poziva da postigne uverljive rezultate… u borbi protiv korupcije i organizovanog kriminala, posebno kada je reč o slučajevima oko kojih postoji visok nivo interesovanja javnosti, uključujući slučajeve Krušika, Jovanjice i Telekoma Srbija“, stoji u jednom od „kompromisnih amandmana“.\nI ovog puta u amandmanima se ponavlja poziv iz 2018. da se do kraja razreši slučaj nezakonitog uništavanja privatnog vlasništva u beogradskoj četvrti Savamala.\nDok se Savamala još jednom vratila u izveštaj Evropskog parlamenta, ovo je prvi put da ova institucija pominje i slučajeve Krušika, Jovanjice i Telekoma.\nSrbija se takođe poziva da poveća napore u borbi protiv korupcije i organizovanog kriminala, „kako bi se rasformirale velike (kriminalne) organizacije sa međunarodnim opsegom“. Vlast se takođe poziva da istraži sve slučajeve o kojima je dobila informacije od uzbunjivača i istraži.\n“Srbija deluje kao država sa posebnim potrebama”\nNataša Dragojlović, koordinatorka nacionalnog konventa o EU, kaže za Insajder da je ovakav izveštaj “sramota za Srbiju i pravni sistem”.\nNataša Dragojlović Foto: Medija centar\n“Sramota je da Srbija deluje kao država sa posebnim potrebama kojoj je neko stalno sugeriše i govori šta da radi kako bi se ponašala u skladu sa principima demokratskih društava. Zato mi i insistiramo na vladavini prava. Jer da postoji vladavina prava rešavanje kriminala i korupcije bi bio rutinski posao onih koji su za to zaduženi - policija bi otkrivala i hapsila, tužilaštvo gonilo, a sudovi presuđivali. Tada ne bi trebalo neko da ih opominje. Pa zamislite samo da Evropska unija opominje sud u nekoj zemlji članici da okonča postupke. To što smo u ovakvoj situaciji teško da nas smešta na evropski put”, kaže Dragojlović.\nOna smatra da je “sramota i to što nam treba posrednik u dijalogu vlasti i opozicije u zemlji koja pralament više od jednog veka”.\n“To pokazuije da nema kapaciteta da se osnovni demokratski procesi i načela sprovode dosledno”, objašnjava ona.\nKomentarišući kritike koje su se iz najviših državnih struktura mogle čuti na račun nacrta izveštaja evrospkih parlamentaca Dragojlović kaže da je ovakve kritike trebalo uvažiti i videti šta će biti urađeno, a ne da se polemiše s institucijama Evropske unije.\nMeđu amandmanima Spoljnopolitičkog odbora Evropskog parlamenta je i osuda „nedopustivih verbalnih napada“ upućenih evropskoj poslanici Tanji Fajon, ali i napada na političke protivnike i medije koji dolaze iz parlamenta, koji se opisuju kao „kršenje osnovnih demokratskih vrednosti“. Sekretarka Konventa kaže za Insajder da je, koliko ona zna, ovo prvi slučaj da Evropski parlament ima potrebu da brani svog poslanika.\n“Mislim da nikada nisam čula da Evropski parlament brani integritet i dostojanstvo nekog od evropskih poslanika koji su, podsetiću, izabrani na direktnim izborima u članicama Evropske unije”, kaže Dragojlović.\nOna dodaje da ni izvestioci nikada nisu baš omiljeni u zemljama iz kojih izveštavaju “jer niko ne voli da im se sedi nad glavom”.\n“Ako postoje zamerke na rad izvestioca to se nikada ne iznosi javno, Postoje načini i kanali komunikacije kojima se i diplomatiji ukaže na zamerke koje imate. Ovo što vidimo je nekakva tabloidna demokratija i to mora da se zaustavi”, kaže Dragojlović.\nU delu o medijima, jedan od amandmana naglašava pogoršavanje situacije, a okruženje u kome rade organizacije civilnog društva opisano je kao „zatvoreno za kritiku“.\n“To je mač sa dve oštrice, jer znamo ko su sve organizacije civilnog društva među njima ima i onih koje ne poštuju osnovne demokratske principe, ili ko se sve naziva medijima. Tu moramo biti pažljivi apsolutna sloboda medija jer lako može da se iskoristi i da se pretvori u svoju suprotnost, da se pod to podvede i da je dozvoljeno etiketiranje pojedinaca ili grupa. Zato ne možemo govoriti o slobodi medija ako ne govorimo o vladavini prava, jer bez toga nije moguće postaviti granicu šta je nedozvoljeno”, objašnjava Dragojlović.\nEvropski parlament izjasniće se o izveštaju o Srbiji na plenarnom zasedanju koje se očekuje krajem marta u Briselu.\nPodsetimo, na izveštaj izvestioca Evropskog pralamenta Vladimira Bilčika čiji je nacrt predstavljen u novembru, evropski poslanici podneli su gotovo 400 amandmana. Na sastanku predstavnika svih poslaničkih grupa ovi amandmani objedinjeni su u kompromisne amandmane, i takvi su se našli na glasanju.\nPodržani i amandmani o Kosovu - izostanak reformi i obaveza osnivanja ZSO\nVećina članova Odbora za spoljne poslove podržala je i 46 kompromisnih i 18 ranije podnetih neizmenjenih amandmana na izveštaj o kosovu, izvestoca Viole fon Kramon. U tim amandmanima se iznose oštre kritike zbog izostanka rezultata reformi, ali i neispunjavanja obaveza iz Briselskog sporazuma, uz insistiranje da u skladu sa njim Priština mora da osnuje Zajednicu srpskih opština.\nPoslanici će glasati za ceo izveštaj u kome se preostalih pet država EU pozivaju da priznaju Kosovo i apelauje se na Evropski savet da ukine vize za Kosovo. Pozdravlja se dobar potez ukidanje taksi na robu iz Srbije i BiH, i traži eliminisanje spoljnih uticaja na rad Specijalizovanih veća i specijalizovanog tužilaštva za Kosovo u Hagu. Istovremeno se kritikuje izostanak rezultata reforme pravosuđa i medijima i ograničeni napredak u borbi protiv korupcije i organizovanog kriminala.\nEvroparlamentarci smatraju da je za dalje EU integracije najvažnije poštovanje vladavine prava i demokratskih vrednosti i status manjina, dok je ključni uslov normalizacija odnosa sa Srbijom kroz postizanje sveobuhvatnog pravnoobavezujućeg sporazuma dve strane.


U akciji ozelenjavanja “Zasadi drvo” podeljeno 430 sadnica – Centar za informisanje Novi Kneževac\nPočetnaDruštvoU akciji ozelenjavanja “Zasadi drvo” podeljeno 430 sadnica\nredakcija 11. decembra 2020. 11. decembra 2020. ozelenjavanjeza bolji Novi Kneževaczasadi drvo\nNešto više od 400 sadnica mladog drveća krasiće ulice Novog Kneževca i naselja u opštini zahvaljujući akciji ozelenjavanja pod nazivom „Zasadi drvo“. Ovu akciju realizuje udruženje „Za bolji Novi Kneževac“ u saradnji sa javnim preduzećem „Vojvodinašume“, sa ciljem ozelenjavanja površina u naseljima i podizanjem svesti o značaju postojanja zelenila. Iz ovog udruženja kažu da su veoma zadovoljni interesovanjem sugrađana za akciju.\nPrema rečima direktora javnog preduzeća „Vojvodinašume“ Rolanda Kokaija, ovo preduzeće gazduje na oko 75 odsto šumskih površina u Vojvodini, a područje Severnog Banata, kao pretežno poljoprivredno područje, ima veoma nizak stepen pošumljenosti, te je svaka akcija planskog pošumljavanja i ozelenjavanja dobro došla.\nSvim sugrađanima koji su se prijavili dodeljene su sadnice određene vrste, kao i pismeno uputstvo za sadnju i saveti za dalju negu i održavanje. Šumarski inženjeri ovog javnog preduzeća uključeni su od početka projekta i pratiće ceo proces, od procene zemljišta, preko sadnje do daljeg napretka sadnica. Naši sagovornici najavili su slične akcije ozelenjavanja i u budućnosti.\nOznake:ozelenjavanjeza bolji Novi Kneževaczasadi drvo


Podrška obrazovanju budućih šnajdera — Викиновости\nУжице- (PRobjave) - Organizacijom stručnog seminara i donacijom šivaćih mašina započeta je akcija "Šnajderi po meri" koju je pokrenula kompanija Jasmil, matična kompanija brenda Extreme Intimo, u saradnji sa Tehničkom školom "Radoje Ljubičić" iz Užica. Ova akcija, organizovana sa ciljem da pomogne stručnom osposobljavanju i osamostaljivanju, namenjena je deci sa slušnim smetnjama i smetnjama u razvoju, učenicima Tehničke škole "Radoje Ljubičić" u Užicu. Pored šivaćih mašina, kompanija Jasmil donirala je i kompletan materijal za šivenje u cilju organizovanja dvomesečne krojačke obuke za decu.\nTokom dva meseca obuke, profesori škole će obučavati učenike da samostalno obavljaju krojački zanat, što će im biti od pomoći pri zaposlenju u budućnosti. Po završetku obuke, učenici će dobiti sertifikate kompanije Jasmil, kao potvrdu da su uspešno savladali zanat. Tim povodom za njih će biti organizovan i obilazak fabrike u Arilju. Učenici škole su na prvim časovima obuke oduševljeno i sa velikim entuzijazmom prihvatili akciju "Šnajderi po meri", a pokazatelj njihovih stečenih veština biće izrada posteljina, koja će biti donirana u humanitarne svrhe.\n"Naša kompanija posebnu pažnju poklanja deci i mladima, kojima kontinuirano pružamo različite vidove pomoći kroz donacije i humanitarne akcije. Ova ideja ima, pre svega, za cilj da se obrazovanjem mladih obezbedi bolja i sigurnija budućnost naše dece." izjavio je Jovan Blažić, izvršni direktor kompanije Jasmil. Direktor škole Ivan Marić zahvalio se kompaniji Jasmil na donaciji i istakao da će zahvaljujući ovoj opremi učenici biti u prilici da nauče još jedan zanat: "Ovom prilikom želim da izrazim zadovoljstvo i izuzetnu zahvalnost kompaniji Jasmil i brendu Extreme Intimo na ovom divnom gestu, a pre svega na ideji." Matična kompanija brenda Extreme Intimo već više od dve decenije bavi se proizvodnjom i prodajom tekstila i uporedo sa tim redovno pomaže lokalnu zajednicu u kojoj posluje. Akcija "Šnajderi po meri" još jedna je u nizu humanitarnih akcija koje je kompanija pokrenula od početka godine.\nPRobjave. „Podrška obrazovanju budućih šnajdera” — PRobjave, 23. oktobar 2014. (српски)\nПреузето из „https://sr.wikinews.org/w/index.php?title=Podrška_obrazovanju_budućih_šnajdera&oldid=3140991”\nОва страница је последњи пут уређена на датум 24. октобар 2014. у 00:06 ч.


UNIQA OSIGURANJE - ČVRSTO NA 5. POZICIJI - Retail Serbia Forum - Retail Serbia\nUNIQA OSIGURANJE - ČVRSTO NA 5. POZICIJI\n3 godina 3 meseci pre\t#1760 od Zarko\nUNIQA OSIGURANJE - ČVRSTO NA 5. POZICIJI je kreirao Zarko\nNakon uspešnog poslovanja u 2017. godini u kojoj je zabeležen ukupan rast premije, UNIQA osiguranje nastavlja sa odličnim rezultatima i u prvoj polovini 2018. godine gde ostvaruje najveći nominalni rast u imovinskim i životnim osiguranjima.\nPrema izveštaju Narodne banke Srbije, objavljenom 13. aprila 2018, UNIQA osiguranje je u 2017. godini sa premijom od 1,76 milijardi dinara u životnom osiguranju i tržištnim učešćem od 7,75% zauzelo 4. poziciju. Do toga je dovela strategija organskog rasta i fokus na dugoročne ugovore sa godišnjim i/ili ispod godišnjim načinom plaćanja.\nOrganski rast u profitabilnim segmentima kojim se obezbeđuje stabilnost, kako za naše klijente, tako i za poslovne partnere, nastavljen je tokom 2017 godine. Ukupno na tržištu neživotnog osiguranja, sa premijom od 3,7 milijardi dinara ostvarenom u 2017. godini, UNIQA zauzima stabilnu 6. poziciju sa 5,26% tržišnog učešća. Ako bi se izuzelo osiguranje od autoodgovornosti, koje nije u fokusu poslovanja kompanije (0,4% tržišnog učešća), UNIQA je i u 2017. godini zadržala 5. poziciju sa tržišnim učešćem od 9,19%\nPrema ukupnim rezultatima poslovanja u obe kompanije (UNIQA životno i UNIQA neživotno Osiguranje), u 2017. godini, sa ukupno ostvarenom premijom od 5,46 milijardi dinara i tržišnim učešćem od 5,87% UNIQA osiguranje potvrdilo je čvrstu 5. poziciju na tržištu Srbije.\nUkupni rezultati poslovanja u obe kompanije – UNIQA životno i UNIQA neživotno osiguranje, na kraju 2017. godine ukazuju da se dugogodišnji trend uspešnog poslovanja nastavlja. Najveći rast ostvaren je na polju kasko osiguranja od 24%, kao i osiguranja od nezgode od 6%.\nUNIQA osiguranje, kao i prethodnih godina nastavlja sa strategijom organskog rasta u profitabilnim segmentima, čime se obezbeđuje dugoročna stabilnost. Rezultati poslovanja u 2017. godini, pokazuju da su planovi ispunjeni, kako na nivou profitabilnosti, tako i na nivou svih relevantnih racija za uspešno poslovanje. Stabilnost poslovanja potvrđuje i podatak da se kompanija od samog dolaska na srpsko tržište, već punih 11 godina nalazi među vodećim kompanijama u industriji osiguranja.\nStrategija kompanije i za naredni period ostaje nepromenjena i opredeljena je na razvoj i širenja dobrovoljnih vrsta osiguranja, izuzev segmenta osiguranja od autoodgovornosti. I u narednom periodu, UNIQA osiguranje nastaviće sa odgovornim i stručnim poslovanjem, kako bi opravdala poverenje svojih klijenata i nastavila sa poslovnim uspesima.


Pravo mesto za sećanje - Srbija\nPravo mesto za sećanje\nPobede, ali i stradanja. Odlučnosti i hrabrosti, ali i teških posledica sa kojima je Srbija izašla iz Velikog rata. Svega toga sećamo se svake godine 11. novembra na Dan primirja u Prvom svetskom ratu.\nRamonda na reveru i osećaj ponosa mogli bi vas ove jeseni povesti u putovanje u prošlost i podsećanje na slavne junake, neustrašive heroine, do mesta koja se njima ponose i ljude koji im duguju živote i slobodu.\nJedna od prvih stanica trebalo bi da bude Spomen soba Milunke Savić u Jošaničkoj Banji koja će vas na moderan način provesti kroz teške i junačke trenutke ove ratnice. Podsetiti na vrednosti od kojih nije odustajala, pobede koje je izvojevala.\nTuriste kroz njene podvige vode tri celine. Centralno mesto izložbe zauzima interaktivni mozaik Milunkinih fotografija koje iza sebe kriju autentične filmove iz Velikog rata. Drugi segment su dva improvizovana vojna rova - srpski i austrougarski, koji bi trebalo da dočaraju uslove u kojima je Milunka ratovala. Treći deo postavke predstavlja izložba predmeta iz perioda Prvog svetskog rata, fotografije, dokumenta i naslovnice francuskog dnevnog lista "Pti žurnal"\nU Jošaničkoj Banji posetioci mogu da vide i spomenik Milunke Savić u prirodnoj veličini.\nImajući u vodi da je kulturno - istorijsko nasleđe jedan od najvažnijih motiva zbog kojih se turisti opredeljuju da posete neko mesto, Jošanička Banja je destinacija koju ne bi trebalo zaobići.


Mrkić i Linkevičijus otvorili izložbu fotografija\nMinistri spoljnih poslova Srbije i Litvanije, Ivan Mrkić i Linas Linkevičijus, otvorili su danas u Beogradu izložbu fotografija "Primenjena nostalgija" čiji su autori po jedan fotograf iz Litvanije i Srbije.\n"Kada vidim ovakvu atmosferu shvatam da interevropska osećanja na ovakvim mestima blagotvornije i bolje dejstvuju nego mnogi razgovori zvaničnika", rekao je Mrkić na otvaranju izložbe.\nOn je zahvalio ministru Linkevičijusu na njegovom zalaganju u korist Srbije, i dodao da su organizatori i autori izložbe pružili priliku da "mirno upoređujemo i vidimo sličnosti između Litvanije i Srbije".\nFotoreporter Nenad Petrović krajem maja posetio je Vilnjus, gde je fotografisao mesta, događaje, scene i ljude koji ga podsećaju na rodni grad, dok je autorka iz Litvanije Inge Joudite u istom periodu fotografisala Beograd.\nPrema rečima Petrovića, ideja za izložbu bila je da fotograf iz Beograda poseti glavni grad zemlje koja u ovom trenutku predsedava EU, a da fotograf iz te zemlje poseti glavni grad Srbije.\n"Ja sam bio nedelju dana u Vilnjusu i zaista sam naišao na puno sličnosti, tako da je to bilo sjajno iskustvo. Centar Vilnjusa je pod zaštitom UNESKO-a, što znači da je prepun divnih zdanja", rekao je Petrović.\nMinistar spoljnih poslova Litvanije istakao je da su ovakvi događaji važni ne samo za politiku, nego i za svakodnevni život.\n"Kada političari govore to je važno, ali kada ljudi iz kulture i poslovni ljudi razgovaraju, grade mostove i pronalaze sličnosti iako žive daleko jedni od drugih, to je uvek dragocen trenutak", rekao je Linkevičijus.\nOn je ponovo izrazio nadu da će pregovori između Srbije i Evropske unije početi do kraja godine, za vreme litvanskog predsedavanja EU.\nDeveta po redu izložba "Primenjena nostalgija" otvorena je u galeriji Narodne banke Srbije na Slaviji, a do kraja godine će biti predstavljena i publici u Vilnjusu.\nCilj ovog projekta je da se unapredi kulturna razmena i da se promovišu evropske vrednosti i saradnja Srbije sa držvama članicama EU.\nStalni predstavnik UN u Srbiji Vilijam Infante izjavio je da su prethodne četiri godine koje je proveo u Srbiji bile godine "velikog uspeha i zadovoljstva", kao i da je sa užitkom posmatrao "korake koje Srbija preduzima u društvenom i političkom razvoju".\n"Ovim se zbližavaju Srbija i Litvanija, kao što je prethodnih osam izložbi zbližilo Srbiju sa osam drugih zemalja", kazao je Infante, i zahvalio ambasaoru Velike Britanije na podršci koju je njegova država pružila UN u Srbiji.\nOn je dodao da će po isteku svog mandata, u avgustu ove godine, on i njegova porodica ostati u Srbiji da bi "pružili pomoć da ova zemlja ide napred, i predstavljali vrline i vrednosti Srbije ostatku sveta".\nIzložbu "Primenjena nostalgija" organizuje Kancelarija za evropske integracije u okviru aktivnosti u realizaciji Strategije komunikacije Vlade o pristupanju Srbije EU, a u saradnji sa Ministarstvom spoljnih poslova Srbije.\nIzložbu je finansijski podržao Program UN za razvoj (UNDP) u Srbiji.\nMrkić na otvaranju izlozbe fotografija "Primenjena nostalgija"\nMrkić o izložbi\nLinkevičijus o pregovorima Srbije i EU\nInfante o Srbiji


Autobuska stanica Ćuprija | Autobuske Stanice\nYou are at:Home»Centralna Srbija»Autobuska stanica Ćuprija\nAutobuska stanica Ćuprija\nBy slexty on\t Februar 6, 2015 Centralna Srbija\nAutobuska stanica u Ćupriji\nOd Beograda udaljen svega 150 kilometara vožnje, pomoravski gradić Ćuprija je smešten na gotovo idealnom mestu. Dok se čuvena srpska reka, Velika Morava se susreće sa omanjom Ravanicom, baš u ovom gradu, koga nadvisuju planinski masivi.\nĆuprija prostorno i po broju stanovnika spada u manje srpske gradove, a istovremeno predstavlja važan saobraćajni čvor. U njenoj neposrednoj blizini su važne železničke i auto saobraćajnice, a zahvaljujući glavnoj autobuskoj stanici, koja se nalazi nadomak samog centra grada, ovaj pomoravski gradić je odlično saobraćajno povezan sa svim ostalim gradovima Srbije. Beograd, Kragujevac, Niš, Jagodina, Kruševac i Požerevac su samo neke od redovnih autobuskih linija sa glavne autobuske stanice Ćuprija.\nMedjumesni prevoz u Ćupriji\nUzevši u obzir da se glavna autobuska stanica Ćuprija nalazi u blizini jedne od većih gradskih ulica, koja direktno vodi do centralno gradskog trga, snalaženje u ovom pomoravskom gradiću je vrlo jednostavno.\nGlavna autobuska stanica Ćuprija je odlično povezana sa svim selima, to jest mestima u okolikoni, kojih je ukupno 17. Sa glavne autobuske stanice Ćuprija su svakodnevni, redovni poalsci prema svim okolnim mestima, ali i prema gotovo svim većim gradovima širom Srbije.\nAdresa glavne autobuske stanice Ćuprija je Cara Lazara broj 94.\nBroj telefona na koji možete dobiti sve neophodne informacije i obaveštenja je 035 84 71 831 ili na šalterima glavne autobuske stanice Ćuprija u njihovo radno vreme.\nGoogle mapa autobuske stanice Ćuprija\nAutoprevoznici u Ćupriji\nUz ” Niš ekspres ” i ” Jedinstvo Vranje ” koji imaju najveći broj polazaka sa glavne autobuske stanice Ćuprija, prisutni su i mnogi drugi autoprevoznici, aizmeđu ostalih i : ” Sokoprevoz “, ” Stevan bus “, te beogradski autoprevoznik ” Lasta “, ali i drugi autoprevoznici koji su uglavnom u privatnom vlasništvu.\nadresa autobuska stanica ćuprija beograd broj telefona informacije jagodina kontakt kragujevac kruševac mapa niš požarevac radno vreme


Uspešne kompanije podrška projektu Evropske prestonice kulture | Idea\nUspešne kompanije podrška projektu Evropske prestonice kulture\nNakon što su odbornici Skupštine Grada Novog Sada usvojili odluku da Kulturni centar Novog Sada formira posebnu fondaciju koja će upravljati projektom "Novi Sad 2021", sinoć je u Svečanoj sali Gradske kuće održan prigodan koktel.\nOvom prilikom potpisan je i protokol o podršci i saradnji sa kompanijom Mercator-S, kao prvim partnerom projekta iz komercijalnog sektora.\nPozdravljajući goste, predsednik Organizacionog odbora projekta "Novi Sad 2021" Nemanja Milenković je, uz isticanje da je jedna od definicija kulture "način života", rekao da je važno da na jedan ceo proces stavimo tačku.\n- U ovom slučaju to je jedan ogroman uzvičnik – Novi Sad je postao Evropska prestonica kulture 2021. godine. A tačka se odnosi zapravo na čitav jedan proces koji je trajao i verujem da je važno da se on na jedan prigodan način obeleži kako bismo se svima koji su učestvovali u ovom projektu na neki način zahvalili – kazao je Milenković.\nOn je posebno istakao činjenicu da je Novi Sad jedan od najznačajnijih srpskih brendova.\n- Ako kažete nekom "spolja" da je Novi Sad proglašen za Omladinsku prestonicu Evope 2019. godine, da 2020. obeležava 20 godina Exita, jednog od najboljih evropskih muzičkih festivala, a da će 2021. godine biti Evropska prestonica kulture to je nešto što nijedan turista, a verujem ni investitor neće zaobići. Ali na kraju sve to nije bitno ni zbog turista, ni zbog investitora već je bitno samo i jedino zbog nas samih – kazao je Milenković i dodao da u meri u kojoj to iskoristimo biće nam svima bolje i kvalitetnije u gradu u kojem živimo.\nNa sinoćnoj svečanosti potpisan je i protokol o saradnji sa kompanijom Mercator-S kao prvim partnerom iz komercijalnog sektora.\nIzvršni direktor marketinga Mercator-S Matija Protić istakao je da veruje u ideju Novog Sada kao Evropske prestonice kulture:\n- Drago nam je što kompanije Mercator-S i Idea postaju deo projekta. Na taj način ispunjavamo našu misiju poslovanja da budemo deo društvene zajednice u kojoj poslujemo – rekao je Protić.\nPrema Milenkovićevim rečima projekat "Novi Sad 2021" je već u procesu kandidature imao zapažen zajednički momenat koji je okupio različite aktere u celom procesu koji su na taj način dali svojevrstan "vetar u leđa" promenama.\n- Ja neću da kažem da je kandidatura, a onda i titula Evropske prestonice kulture zaslužna za donešenje Strategije razvoja kulture Grada – ona bi svakako bili donešena; neću da kažem da bi samo zbog kandidature neka "Kineska četvrt" jednog dana postala neki Youth Creative Polis... Grad će se svakako razvijati, ali ta jedna odrednica je sve skupa angažovala, kao motiv više, da se sve željene stvari ostvare u određenim vremenskim rokovima – rekao je Milenković i naglasio da neće projekat "Novi Sad 2021" niti sama titula Evropska prestonica kulture učiniti da se sve u Novom Sadu poboljša, već to isključivo zavisi od svih građana Novog Sada.


Ambasador Srbije u Švajcarskoj reagovao zbog posebnog isticanja Srba u izveštaju - Serbinfo.ch\nHome Ambasada Ambasador Srbije u Švajcarskoj reagovao zbog posebnog isticanja Srba u izveštaju\nAmbasador Srbije u Švajcarskoj reagovao zbog posebnog isticanja Srba u izveštaju\nBAG je u četvrtak objavio podatak o 52 nova slučaja zaraze korona virusom, posebno navodeći da je sedam „uveženo“ iz Srbije.\nBradić je izrazio začuđenost što je Štefan Kuster iz BAG-a prilikom pominjanja broja novozaraženih posebno izdvojio Srbe. „Ostale slučajeve BAG nije dalje objasnio. Taj način predstavljanja podataka izaziva čuđenje“, rekao je Bradić.\n„Situacija u Srbiji je stabilna, ali poslednjih nekoliko dana došlo je do povećanja broja zaraženih“, rekao je ambasador Bradić.\nAmbasador povećanje broja novih slučajeva pripisao prisustvu publike na dve fudbalske utakmice i tensikom turniru na kojem je zaražen i teniser Novak Đoković. Pored toga ublažene su ili ukinute, objašnjava ambasador, oštre restriktivne mere koje su uvedene, kao što je naprimer bila kontrola na granicama.\nAmbasador Bradić upozorava sve one koji putuju, a planiraju da se vrate u Švajcarsku da „urade test odmah prilikom povratka u Švajcarsku kako ne bi ugrozili druge ljude“.\nTakođe apeluje na sve Srbe koji žive u Švajcarskoj da ukoliko je to moguće, otkažu odmor u Srbiji, „Bilo bi idealno, zbog stanja u većini evrpskih zemalja ako bi ljudi, uopšte, a to ne važi samo za Srbe, odustali od putovanja“.\nUkoliko ipak noje moguće odustati od planiranog putovanja ili odlaska na odmor u Srbiju, ambasador Bradić napominje da se treba pridržavati svih restriktivnih mera koje su na snazi u Srbiji.\nReakciju ambasadora Bradića prenela je većina švajcarskih i srpskih medija.\nPrema informacija javnog servsa SRF, Švajcarske vlasti razmišljaju o uvođenju posebnih kontrola putnika iz Srbije, kao što je na primer obavezno merenje temperature.\nPrevious articleU Švajcarskoj besplatan test na koronavirus\nNext articleStručnjaci iz Švajcarske predlažu karantin za one koji dolaze iz Srbije


Odličan žreb za Novaka, devojke nisu prošle tako dobro (VIDEO) - Tenis, Top News, Vesti\nOdličan žreb za Novaka, devojke nisu prošle tako dobro (VIDEO)\nin Tenis, Top News, Vesti\nAleksandar Milosavljević 10.01.2014., 02:02\nNovak Đoković nije mogao da poželi bolji žreb za prvi Gren slem turnir u sezoni koji će se od 13. do 26. januara održati u Melburnu i na kojem srpski teniser brani trofej.\nKao drugi nosioc Novak je smešten u drugu polovinu „kostura“ i za prvog protvinika će imati Slovaka Lukaša Lacka, dok će mu u drugoj rundi rival biti bolji iz duela Argentinca Leonarda Majera i Španca Alberta Montanjesa. Đokovićev rival u trećem kolu mogao bi da bude Rus Tursunov ili Kipranin Bagdatsi, dok će se u osmini finala najverovatnije sastati sa Fabijom Fonjinijem. Prema projektovanom kosturu srpski teniser će u četvrtfinalu odmeriti snage sa Stanislasom Vavrinkom, a u polufinalu sa Davidom Fererom.\nZa razliku od Đokovića Nadal nema razloga za zadovoljstvo pošto su u njegovoj polovini Endi Marej, Rodžer Federer, Huan Martin Del Potro, Žo-Vilfrid Conga ,Lejton Hjuit, a već na startu turnira je naleteo na minu u vidu mladog Australijanca hrvatskog porekla Bernanrda Tomića.\nPored Novaka Đokovića Srbija bi u muškom delu turnira mogla da ima još dva predstavnika, ali samo ukoliko Ilija Bozoljac i Dušan Lajović preskoče još po dve prepreke u kvalifikacijama.\nKada su u pitanju teniserke najgore je prošla Ana Ivanović koja je kao 14. nosioc za eventualnog protivnika u osmini finala dobila trenutno najbolju teniserku sveta Serenu Vilijams, ali do tog meča naš drugi reket će morati da preskoči tri prepreke. Ivanovićeva će u 1. kolu igrati protiv Holanđanke Kiki Bertens, a u slučaju trijumfa slede dueli protiv Anike Bek ili Petre Martić, a nakon toga verovatno sa Danijelom Hantuhovom. Pre Ane sa Serenom bi snage mogla da odmeri Vesna Dolonc i to već u 2. kolu ukoliko na startu turnira savlada Špankinju Laru Arubarenu.\nPreostale dve naše igračice Jelena Janković i Bojana Jovanovski se nalaze u trećoj četvrtini „kostura“ i mogle bi da se međusobno sastanu u osmini finala ukoliko pre toga zabeleže po tri pobede. Jankovićevoj će se na putu naći Japanka Misaki Doi, potom bolja iz duela Ukrajinke Kičenok i Japanke Morite i na kraju verovatno Magdalena Ribarikova iz Slovačke. Sa druge strane Bojanu prvo očekuje duel sa jednom od kvalifikantkinja, potom verovatno sa Soranom Kirsteom iz Rumunije i na kraju sa još jednom Rumunkom Simonom Halep koja je 11. nosioc. Ukoliko dođe do srpskog dvoboja u osmini finala pobednica tog meča bi u četvrtfinalu verovatno igrala protiv Marije Šarapove. U glavnom žrebu u konkurenciji dama mogla bi da se nađe i Jovana Jakšić koja će tokom noći odigrati meč 2. kola kvalifikacija.\nAna IvanovićAustralijan Open 2014Bojana JovanovskiDušan LajovićIlija BozoljacJelena JankovićJovana JakšićNovak ĐokovićVesna Doloncvideo\nPrethodna vest Hauard Veb u do sada neviđenom izdanju (FOTO)\nSledeća vest Ivan Gvozdenović, fudbaler Skenderbega\nVELIKO IZNENAĐENJE I POBEDA KARIJERE: Danka Kovinić savladala trofejnu teniserku!\nDimitrije Nišavić 08.04.2021., 22:48\nHauard Veb u do sada neviđenom izdanju (FOTO)\nIvan Gvozdenović, fudbaler Skenderbega


Beta 23. marta 2017. 15:55\nLajčak je u intervjuu za Novi magazin rekao da je „zaprepašćujuče“ da „drug akteri“ imaju bolji odziv stanovništva Zapadnog Balkana od Evropske unije iako su znatno manje uložili u njega.\n„Osvrnuo bih se na zaključke samita u Solunu u junu 2003. koji je regionu Zapadnog Balkana dao jasnu evropsku perspektivu. Medjutim, ispunjavanje tih zaključka ima opadajuću tendenciju, uprkos tome što smo u region bez presedana uložili velika sredstva, i to ne samo finansijska. EU se na ovaj način udaljava od prostora koji je za nju prirodan. To se vidi po zauzimanju pozicija drugih aktera u regionu koji dobijaju sve veću podršku“, rekao je Lajčak.\nOn je rekao da je sve prisutnija frustracija stanovništva regiona zbog malo opipljive EU, ocenjujući da je Unija sve manje ozbiljan sagvornik u vezi s proširivanjem zbog manjka strateška komunikacija EU i Zapadnog Balkana.


Radnici prijete prekidom eksploatacije rude | BN\nRadnici prijete prekidom eksploatacije rude\nZaposleni u Rudniku boksita "Srebrenica", koji su nekoliko dana u štrajku i obavljaju samo minimum procesa rada, obustaviće eksploataciju rude sa površinskih kopova koju vrši firma izabrana na tenderu ukoliko im, prema dogovoru, do 7. jula ne bude isplaćena jedna plata.\nRepublika Srpska 03.07.2014 | 11:28\nRadnicima nisu isplaćene četiri plate i doprinosi za više mjeseci tokom prethodnih godina.\n"Nedopustivo je da radnici ne primaju plate i da rade u ovako teškim uslovima bez zdravstvenog osiguranja", rekao je predsjednik Granskog sindikata rudarske i metalske industrije Republike Srpske Tane Peulić.\nPredstavnici opštine Srebrenica kažu da ova lokalna zajednica podržava radnike i ističu da se u Rudniku ne poštuje zakon, jer je poslodavac dužan da u roku od 30 dana zaposlenim isplati zarađene plate.\nSavjetnik načelnika za privredu srebreničke opštine Ćazim Salimović kaže da se ne može dozvoliti da izvođač radova na eksploataciji rude ostvaruje ekstra profit, a da nema sredstava za Rudnik i plate njegovim radnicima, te za izmirivanje osnovnih zakonskih obaveza kao što su koncesije i naknade za korištenje prirodnih resursa.\nNa sinoćnjem sastanku radnika i direktora Rudnika Mladen Radića sa predstavnicima sindikata, opštine i izvođača radova, najavljeno je podnošenje krivične prijave protiv bivših rukovodilaca zbog potpisivanja štetnih ugovora po ovo preduzeće.\nU prethodnih nekoliko godina nisu izmirivani ni reprogramirani dugovi prema fondovima, koncesione i naknade za korištenje prirodnih resursa.\nRadić je izjavio da će nastojati da u saradnji sa "Aluminom" obezbijedi sredstva za isplatu jedne plate, što je kratkoročno rješenje za ovaj kolektiv.\nOn je naveo da je u roku od 10 dana zakazan sastanak sa svim zainteresovanim subjektima za sklapanje ugovora, kojim bi bilo omogućeno poslovanje rudnika i izmirivanje zaostalih obaveza iz prethodnog perioda u nekom prihvatljivom roku.\nKriza u ovom rudniku nastupila je nakon otkrivanja malverzacija litvanskih poslodavaca u Fabrici glinice "Birač" iz Zvornika čija je "kćerka" zvornička "Alumina" jedini kupac rude boksita od srebreničkog rudnika.


Poštujmo prava deteta - svakog dana! - Bebac.com\nDečija nedelja se obeležava svake godine\nObeležavanje Dečije nedelje nije jedini povod da se poštuju prava deteta sadržana u prvom međunarodnom dokumentu o zaštiti i unapređenju razvoja dece - Konvenciji o pravima deteta. Svaki dan je povod da se poštuju prava deteta - što je u obavezi svako društvo i svaka država, ali i pojedinac.\nUčenje o poštovanju pravila deteta još jedan je od načina da se deca pravilno vaspitaju. Na ovaj način naučiće da prava postoje sa razlogom i da bez obzira na to - na koga se odnose - moraju biti poštovana, baš kao i ona koja se odnose na nas lično. Zato - dajte deci primer svojim ponašanje i poštujte njihova prava svakog dana!\nPoštovanjem tuđih prava i učenjem o njima, ali i razvijanjem saosećanja sa onima kojima su prava ugrožena, deca uče kako da se osposobljavaju za preduzimanje akcije u korist svojih, ali i prava drugih. Svako dete na ovoj planeti zaslužuje bezbrižno i lepo detinjstvo, sa svim onim što bi deca trebalo da prožive i iskuse - obrazovanje, slobodna igra, pravo na dom, zaštitu, brigu...\nPrava dece su ugrožena širom sveta. Deca trpe nasilje u porodici, vršnjačko nasilje u školi i na ulici, u nekim delovima sveta angažovana su na poslovima koja štete njihovom zdravlju i pravilnom razvoju, lišena su prava na odmor i zabavu. Sprečenost da se obrazuju i završe školu ostavljaju svoje posledice po njihov napredak u životu, dok ih ugrošavanje na zdravstvenu zaštitu ugrožava životno.\nOvo su samo neka od prava dece propisana Konvencijom o pravima deteta - dokumentom koji je usvojen 20. novembra 1989. godine na Generalnoj skupštini Ujedinjenih nacija:\nKonvencija o pravima deteta je jedinstven i prvi međunarodni dokument u kom se definiše celokupan korpus prava deteta - građanska, politička, ekonomska, socijalna, zdravstvena i kulturna prava. Predstavlja dokument iz oblasti ljudskih prava koja se tiču deteta, a do sada ga je ratifikovalo 196 država sveta, a Republika Srbija je 18.12.1990. godine ratifikovala Konvenciju o pravima deteta usvajanjem Zakona o ratifikaciji Konvencije Ujedinjenih nacija o pravima deteta.\nŠta vi mislite - da li se u Srbiji poštuju prava dece?


Prema rečima Adrijana Vojnarovskog, cenjenog američkog novinara, Tim sprskog stručnjaka Igora Kokoškova poslao je Arizu u Vašington Vizardse dok su u suprotnom pravcu krenuli Ostin Rivers i Keli Ubre.\nDa podsetimo, pre nekoliko dana se u vezu sa trenutno najgorim timom najjače košarkaške lige, dovodio i srpski reprezentativac Miloš Teodosić. Međutim, Los Anđeles Klipersi su odlučili da se povuku iz ove razmene.\nSPREMITE SE ZA TOTALNO NOVI NBA Kakav će tandem biti Teo - Bobi i da li im stvarno stiže i Lebron?\nSpektakularna odluka dva NBA kluba da razmene igrače dovela je do toga da se u istoj ekipi nađu reprezentativne kolege, Miloš Teodosić i Boban Marjanović.\nKako se bliži kraj prelaznog roka u NBA ligi sve je izvesnije da će se Njujork Niksi odreći usluga Darka Miličića.


13:48 Ako mjere daju rezultate ponovo ćemo otvoriti škole\n13:46 Hrvatska naredila potpunu mobilizaciju zdravstva\n13:10 UKC RS: Imamo zaražena 64 radnika, još uvijek odolijevamo sa kadrom\n16. Oct 2020 297\nVlada Republike Srpske odobrila je danas sredstva za finansiranje projekta “Asfaltiranje puteva u mjesnim zajednicama Usora, Stanovi, Trnjani i Majevac, na području grada Doboj” iz donatorskih sredstava Vlade Republike Srbije, u iznosu od 100.000 KM.\nNa današnjoj sjednici u Banjaluci Vlada je iz ovih donatorskih sredstava odobrila i 500.000 KM za finansiranje projekta “Sanacija i rekonstrukcija objekta javne namjene Sokolski dom u Bijeljini”, saopšteno je iz Biroa vlade za odnose sa javnošću.\nVlada Republike Srpske usvojila je Informaciju o realizaciji projekta Male olimpijske igre Republike Srpske za školsku 2019/2020. godinu.\nMale olimpijske igre Republike Srpske su sastavni dio vaspitno-obrazovnog procesa čija se realizacija ostvaruje kroz rad vannastavnih aktivnosti /sekcija/, a konačna realizacija, kao prikaz učeničkih dostignuća iz oblasti fizičke kulture i sporta, kroz Program Malih olimpijskih igara Republike Srpske.\n– Sistem školskih takmičenja daje značajan doprinos razvoju sistema pozitivnih efekata u fizičkom vaspitanju – navodi se u saopštenju.\nVlada Republike Srpske upoznala se sa Informacijom o izradi programa integrisanja BiH u EU, te zadužila predsjedavajuće/zamjenike predsjedavajućih i članove radnih grupa za evropske integracije iz Republike Srpske da aktivno učestvuju u izradi Programa integrisanja BiH u EU, uvažavajući ustavne nadležnosti Republike Srpske.\nMinistri su na sjednici prihvatili Informaciju o nacrtu sporazuma o međusobnim pravima i obavezama radi realizacije okvirnog ugovora za nabavku lijeka Remdesivir za tretman pacijenata oboljelih od kovida 19.\nVlada Republike Srpske dala je saglasnost na nacrt Sporazuma o međusobnim pravima i obavezama radi realizacije okvirnog ugovora za nabavku navedenog lijeka, te zadužila ministra zdravlja i socijalne zaštite u Vladi Republike Srpske da potpiše Sporazum.\nZnačajnu odredbu Sporazuma čini način raspodjele nabavljenih količina lijeka, jer je predviđeno da se količine lijeka koje dobije BiH dijele primjenom ECDC ključa /ključ Evropskog centra za kontrolu bolesti/, u slučaju da je dobijena količina manja od iskazanih potreba.\nVlada Republike Srpske zadužila je Ministarstvo zdravlja i socijalne zaštite i Ministarstvo finansija da obezbijede sredstva u procijenjenom iznosu od 1.500.000 KM za troškove do kraja 2020. godine za realizaciju ovog sporazuma.


Pripremljena uredba o utvrđivanju najniže cijene vodnih usluga u Federaciji BiH | B1 TV\nNajnižu osnovnu cijenu vodnih usluga treba utvrđivati sistemskim pristupom, na osnovu propisane regulative – metodologije na nivou Federacije BiH.\nU sklopu toga pripremljen je Prijedlog uredbe o metodologiji utvrđivanja najniže osnovne cijene vodnih usluga u Federaciji BiH koju treba da usvoji Vlada Federacije BiH – potvrđeno je Feni iz Federalnog ministarstva poljoprivrede, vodoprivrede i šumarstva.\nTakođer treba doći do ujednačavanja cijena vodnih usluga za pravne subjekte i stanovništvo koji su priključeni na iste sisteme vodovoda i odvodnje. Ova metodologija se već četiri godine testira kroz UNDP projekte: Goal-Wash/Waters i MEG. Implementira se dobrovoljno u 20 općina u BiH – ističu iz Federalnog ministarstva poljoprivrede, vodoprivrede i šumarstva.\nPrethodni članakPrihodi u FBiH za pola godine veći za 33 posto\nNaredni članakFondacija tuzlanske zajednice izdvojila skoro 50.000 KM za realizaciju lokalnih projekata na području TK


Nacionalna služba za zapošljavanje - Događaji - U Beogradu održana prezentacija javnih poziva NSZ \nU Beogradu održana prezentacija javnih poziva NSZ\nBeograd | Događaj, 23. април 2021.\nU beogradskoj filijali Nacionalne službe za zapošljavanje danas je za poslodavce i preduzetnike održana prezentacija nedavno objavljenih javnih poziva NSZ, uz poštovanje svih propisanih zdravstvenih bezbednosnih mera uvedenih zbog pandemije koronavirusa.\nU uvodnom delu, zamenik direktora Filijale za grad Beograd NSZ Siniša Knežević osvrnuo se na stanje na tržištu rada i problem nezaposlenosti u našem glavnom gradu, istakavši da je beogradska filijala za prva tri meseca ove godine zaposlila preko 8.000 nezaposlenih sugrađana sa svoje evidencije.\nOn je tom prilikom naglasio da je ove godine u promociji javnih poziva akcenat stavljen upravo na zapošljavanje lica iz teže zapošljivih kategorija, kao i mladih starosti do 30 godina.\n- Praksa je prethodnih godina pokazala da su programi novog zapošljavanja, stručne prakse i javni radovi bili najviše korišćene mere od strane poslodavaca. Kada kažem da smo prioritet ove godine dali mladima, tu pre svega mislim na stručnu praksu, a kao vrlo popularne mere i dalje se izdvajaju samozapošljavanje i novo zapošljavanje, dok su socijalno ugroženima na raspolaganju javni radovi - objasnio je Knežević.\nPrezentaciju javnih poziva poslodavcima održale su Vesna Živković Kostić, načelnica Odeljenja za programe zapošljavanja i preduzetništvo, Marčela Vuinac Obućina, načelnica Odeljenja za dodatno obrazovanje i obuke i Lana Martinović, savetnica za zapošljavanje u Odeljenju za osobe sa invaliditetom. One su prisutne upoznale sa konkretnim uslovima konkurisanja i novinama u javnim pozivima u odnosu na prethodne godine.\nPredstavljanje javnih poziva proteklo je u radnoj atmosferi i uzajamnoj interakciji između poslodavaca i prezentera, tokom koje su poslodavci najveće interesovanje iskazali za programe samozapošljavanja, novog zapošljavanja i stručne prakse.\nNacionalna služba za zapošljavanje je 2. aprila raspisala 13 javnih poziva i konkursa, u cilju realizacije programa i mera aktivne politike zapošljavanja predviđenih Programom rada za 2021. godinu.


Na sastanku su govorili predstavnici Evropske delegacije Evropske unije u Crnoj Gori, Roman Boitard, kao i predstavnice TACSO kancelarije u Crnoj Gori: Daliborka Uljarević i Lidija Brnović. Na sastanku se govorilo o ključnim problemima, oblastima, aktivnostima i ostalim suštinskim i tehničkim detaljima, od značaja za ovogodišnji poziv. Takođe, gospodin Benjamin Perks, predstavnik UNICEF-a u Crnoj Gori, održao je Trening o donošenju odluka zasnovanih na dokazima.\nDelegacija Evropske unije u Crnoj Gori će uskoro objaviti Poziv za podnošenje prijedloga projekta u okviru IPA 2013 Programa za civilno društvo. Kao i obično, Delegacija Evropske unije želi da organizacije civilnog društva doprinesu razvoju smjernica koje će odrediti prioritete ovog poziva. Očekuje se da će rezultati i zaključci ove radionice će doprinijeti izradi Smjernica za podnosioce prijedloga projekata u okviru IPA 2013 Programa za civilno društvo.


Gruzija veštačkom inteligencijom otkriva emocije turista - Daljine.rs\nGruzija je razvila veštačku inteligenciju koja na društvenim mrežama otkriva ljudske emocije i na osnovu njih napravila najmerodavniji vodič kroz svoju turističku ponudu, baziran na više od sedam miliona postova onih koji su do sad posetili „balkon Evrope“.\nTokom intenzivne šestomesečne analize, ovaj složeni alat detektovao je, analizirao i sortirao najprefinjenije ljudske emocije posredstvom postova koje su na društvenim mrežama ostavljali turisti nakon svog boravka u Gruziji. Kao rezultat ovog istraživanja nastao je najtačniji vodič kroz Gruziju.\nKampanja „Emocije su Gruzija“ započeta je 18. jula, kada je Gruzijska nacionalna turistička administracija javnosti predstavila i štampanu i digitalnu interaktivnu verziju vodiča.\n„Gruzija je poznata po svojoj gostoljubivosti. Volimo da delimo blagodeti svoje zemlje sa gostima, a oni , za uzvrat, dele sa drugima fotografije i priče sa svog putovanja. To su iskrene, osećajne i necenzurisanerecenzije, koje nisu pisali profesionalci već obični turisti – putnici iz svih krajeva sveta koji su zaista posetili Gruziju, rekao je Đorđi Čogovadže, načelnik ove ustanove.\nNajzanimljivija opcija ove veb platforme je mogućnost kreiranja sopstvenog vodiča kroz Gruziju, koji na osnovu pristupa vašim informacijama na Fejsbuku, ili vaših odgovora na jednostavna pitanja analizira vaša interesovanja, pronalazi sličnosti i povezuje ih sa interesovanjima autora postova, praveći najbolji vodič za vas.\nU 2017. broj inostranih turista koji su posetili Gruziju porastao je za 1.182.534 u odnosu na godinu pre, čime je premašen dotadašnji rekord od sedam miliona gostiju, a zahvaljujući kampanji „Emocije su Gruzija“, očekuje se još impozantnija statistika, a ovom prilikom podsećamo da državljanima Srbije nije potrebna viza za Gruziju, kao i da je Republika Srbija ukinula vize državljanima Gruzije.\nPrvi put posle 28 godina: direktni letovi iz Hrvatske za SAD


Moda u doba korone: "Ljudi ne kupuju, čak ni onlajn, jer nemaju gde da nose nove stvari" - Biznis Telegraf.rs\n20/03/20 | 09:31\nModa u doba korone: "Ljudi ne kupuju, čak ni onlajn, jer nemaju gde da nose nove stvari"\nSada kada tržni centri rade skraćeno, a ljudi izbegavaju gužvu, kako će se modni giganti izboriti s krizom?\nPandemija korona virusa definitivno utiče na sve društvene i privredne sektore, na našu svakodnevicu, mentalno zdravlje, ali i na očuvanje radnih mesta, odnosno profit. Posebno kada je reč o prodaji, turizmu, avio-kompanijama.\nModa je poslednjih decenija među oblastima koje donose najveću zaradu, o čemu svedoče i redovi u radnjama, naglo smenjivanje trendova, otvaranje novih šoping molova.\nMeđutim, sada, kada ljudi izbegavaju gužvu ili probavanje stvari koje je neko već probao, postavlja se pitanje kako će se krizna situacija odraziti na modne gigante?\nSajmon Volfson, ispred poznate britanske kompanije Next, kaže da beleže drastičan pad prodaje, i dodaje da ljudi čak ne žele ni onlajn da kupuju, jer sede kod kuće, pa nemaju gde da nose novu odeću.\nIpak, ističe da postoji određen deo proizvoda koji "opstaje": to su pidžame, trenerke, stvari za decu.\nInače, Volfson je predosećao da će se ovo desiti, još kada je korona zahvatala samo Kinu. BBC navodi da su ukupni prihodi od prodaje (onlajn i fizičke) grupacije Next u 2019. porasli za 3,3 odsto, odnosno na oko 4,5 milijarde evra.\nI oni nisu jedini, slične posledice trpi svetski poznati lanac Inditex, koji pod svojim okriljem ima zvučna imena, a najpopularniji je brend Zara. Prema pisanju Gardijana, onlajn i fizička prodaja samo jednog brenda, Zare, opala je za oko 24 odsto od marta, tako da sada posežu za finansijskim rezervama.


Pomlađena Srbija na novom početku, Turska prva prepreka - SportFem\nRukometašice Srbije počinju danas kvalifikacije za 15. Evropsko prvenstvo.\nSrbija u kvalifikacionoj grupi 6 za rivale ima Švedsku, Island i Tursku. Takmičenje započinje današnjom utakmicom protiv Turske u Zrenjaninu (18.00, RTS2).\nČetiri dana kasnije naša selekcija će odmeriti snage sa Islandom u Hafnarfjorduru. Početkom marta naredne godine sledi dvomeč sa Švedskom, dok će se krajem aprila odigrati revanš susreti protiv Turske i Islanda.\nU novi ciklus naš državni tim kreće u novom sastavu. Iz reprezentacije su se povukle Katarina Krpež Šlezak, Dragana Cvijić, Andrea Lekić, malo pre njih Slađana Pop Lazić. Selektor Uroš Bregar ima na okupu mlađi sastav, ali koji je „gladan“ učešća na velika takmičenja.\nSelekcija Turske je današnji rival Srbiji i ne bi smela da bude preteška prepreka na startu kvalifikacija.\n„Reprezentacija Turske važila je za selekciju lošijeg kvaliteta, ali smatram da je sada mnogo bolja nego ranije. Turska sada ima Kastamonu, ekipu koja igra u Ligi šampiona, još nekoliko ekipa koje su podigle kvalitet, dosta stranih igrača odlazi da igra tamo. Potrebno je ozbiljno da uđemo u meč, pogotovo što smo i mi sada imamo mlađu ekipu i nismo uigrane. Može da se očekuje jedna uzbudljiva utakmica, ali verujem da ćemo mi to odraditi kako treba, uz dobru atmosferu i domaći teren„, rekla je Ana Kojić, koja je prošle sezone igrala za tursku Kastamonu.\nVeć su poznata četiri učesnika: domaćini Slovenija, Severna Makedonija, Crna Gora, kao i aktuelni šampion Evrope, Norveška. Preostale 24 ekipe će se kroz kvalifikacije boriti za 12 mesta koje vode na Evropsko prvenstvo. Po dve najbolje plasirane ekipe iz šest kvalifikacionih grupa obezbediće učešće na kontinentalnom šampionatu.\nSrodni člancikvalifikacijerukometna reprezentacija Srbije\nPomešani utisci u srpskom taboru: Najvažnija je pobeda


01-07-2019 20:26 Srbija Politika\nMinistar prosvete u Vladi Srbije Mladen Šarčević zadržan je sat i po vremena tokom prelaska administrativnog punkta kod Jarinja, prilikom ulaska na Kosovo i Metohiju, gde je obišao Prištinski univerzitet sa privremenim sedištem u Kosovskoj Mitrovici.\nMinistar prosvete Mladen Šarčević (Foto: jutjub)\n"Danas za malo da ne dođemo. Posebno mi je čudno što smo mi u Beogradu pre mesec i po dana imali samit ministara regije, gde su bili ministri takozvane ili kako god vlade Kosova, i bili vrlo uvaženi" – rekao je Šarčević na početku razgovora sa članovima Rektorskog kolegijuma u proširenom sastavu.\nSeljak sa motornom testerom u ruci održao lekciju Vučiću, pročitajte o tome OVDE.\nĐURIĆ ODBRUSIO TAČIJU: Ideje o širenju tzv. "velike Albanije" su deo "mračnih i zauvek poraženih šovinističkih projekata"


Česi u retro stilu slave 20. godina plišane revolucije – Nadlanu.com\nČesi u retro stilu slave 20. godina plišane revolucije\nObjavljeno 17. nov 2009. / 00:00:00\nPRAG, 17. novembra 2009. (Beta) - Češka i Slovačka skromno, bez pompeznih centralnih proslava u organizaciji države, ali zato utoliko veselije, nizom retro totalitarnih hepeninga na ulicama obeležavaju danas 20. godišnjicu "plišane revolucije".\nPre nego što popodne krenu hiljade Čeha istom trasom od starog zamka Višehrad preko Narodnog bulevara gde je dozvoljeni studentski pohod brutalno rasterala 17. novembra 1989. godine totalitarna policija, u Pragu ali i drugim gradovima širom zemlje čekaju ih vesele retro zabave.\nGradske vlasti su Pražane odlučile da podsete i omoguće im da na svojoj koži osete kako je izgledao svakodnevni život u socijalizmu. Tako su u centru organizovali "trku za deficitarnom robom" i "stajanje u redu u radnjama".\nJedna kafana u Pragu nudi tokom celog novembra "komunistički meni" sa istim izborom jela i za iste smešne cene - od nekoliko evrocenta, i sa istim bahatim kelnerima kakvi su bili pre pada komunizima 1989. godine.\nSLOBODNE I NEISKLJUČUJUĆE: Grčke škole uklanjaju podatke o veri i nacionalnosti…\nPČELE OMETALE POGLED PILOTIMA: Vatrogasci ih vodenim topom uklanjali sa prozora…\nZIMSKA AVANTURA: Pogled na polarnu svetlost i noćenje u iglou "za samo" 83 hiljade…\nHOROSKOP ZA 21. SEPTEMBAR: Device, saradnici imaju pravo na…\nCRVENO NA RADOST: Stanija Dobrojević i Marko Marković…\nNIGDE BEZ LENE: Goca Tržan i Raša Novaković slave četvrtu…\nPRVI ZAJEDNIČKI INTERVJU NADEŽDE BILJIĆ I TOME PANIĆA: Više…\nNE ZNATE KOLIKO JOJ JE TEŠKO ŠTO SU JE POBEDILI LUNA I…\nBrojna domaća i svetska imena na 13. "Serbia Fashion Week-u"\nIzložba crteža Snežane Zlatković "Transformacije gradskog…\nPočeli Dani izraelskog filma u Dvorani Kulturnog centra…\nSLOBODNE I NEISKLJUČUJUĆE: Grčke škole uklanjaju podatke o…


Užice : Žene u javnom i političkom životu – SDP Srbije\nUžice : Žene u javnom i političkom životu\nPočetna/Vesti/Užice : Žene u javnom i političkom životu\nPovodom 8.marta, Međunarodnog dana žena, Savet za rodnu ravnopravnost organizovao je tribinu pod nazivom „Žene u javnom i političkom životu“ u prostorijama Gradskog kulturnog centra. Na tribini su učestvovale Suzana Paunović direktorka vladine Kancalarije za ljudska i manjinska prava, Nataša Mihailović Vacić narodna poslanica u Narodnoj skupštini Republike Srbije , Marijana Selaković potpredsednica SKONUS-a I Natalija Vasilić predsednica Saveta za rodnu ravnopravnost. Tribinu je obeležila velika posećenost građana Užica, kao i lokalnih funkcionera.\nSuzana Paunović ovom prilikom ističe da je dosta toga unapređeno kada su u pitanju zakoni, strategije, akcioni planovi pa je tim napredak vidljiv na republičkom nivou. Međutim, ono što je problem, odnosi se na zastupljenost žena u politici lokalnog nivoa I da, samim tim, treba unaprediti lokalne mehanizme.\nPovećanu zastupljenost žena u političkom životu ozakonila je, prema rečima Nataše Mihailović Vacić, I Narodna skupština Srbije na 40 odsto, a narodne poslanice, trebalo bi dodatno da motivišu žene da se još više I aktivnije uključe u politiku. Takođe, u svom izlaganju Nataša Mihailović je podsetila ,da je sada u Skupištini Srbije 38 odsto žena, kao I da veruje da će povećanje na 40 procenata na republičkom I lokalnom nivou doprineti boljem položaju žena u društvu.\nPredsednica Saveta za rodnu ravnopravnost Grada Užica, Natalija Vasilić navodi da u Gradskoj skupštini prisutna trećina žena, koja uvek varira I da je sada treba utvrditi.


Plaćamo za merenje buke, zagađenja vazduha i analize vode, a ne znamo rezultate? | Boom93\nGrad Požarevac raspisao je javnu nabavku za usluge zaštite životne sredine, odnosno za ispitivanje kvaliteta vode u selima, analize vazduha u Požarevcu i merenje nivoa buke u Požarevcu i Kostolcu. Analize su se radile i prethodnih godina, ali se rezultati ne ažuriraju javno.\nGrađani Grada Požarevca nemaju predstavu o tome kakav vazduh udišu, niti o stepenu buke kojom su svakodnevno okruženi. Ti podaci se ne objavljuju javno, kao ni podaci o kvalitetu vode u seoskim bunarima. Do skoro, nismo imali ni približnu predstavu o tome kakva nam je voda iz česme, dok vodovod nije počeo javno da objavljuje deo analiza u Požarevcu i Kostolcu.\nProšle godine bio je predviđen gotovo identičan iznos u budžetu za ove usluge. Poslovi su merenje buke dodeljeni su Institutu za ispitivanje materijala iz Beograda, dok su za zagađenje i vodu povereni Zavodu za javno zdravlje Požarevac.\nNije jasno za koga se naručuju ovi poslovi, budući da su poslednji dostupni podaci na sajtu Grada Požarevca ažurirani još sredinom 2014.godine, za buku i zagađenje, dok podaci za vodu iz bunara u seoskim naseljima ne postoje. Nije ih moguće naći ni na zvaničnoj internet prezentaciji Zavoda za javno zdravlje.\nPredmet ispitivanja kvaliteta vode su individualni bunari (po 20) u 17 sela na teritoriji Grada Požarevca, sagledavanje postojećeg stanja u snabdevanju vodom i predlog mera za smanjenje zagađivanja vode i zemljišta.\nMerenje osnovnih zagađujućih materija u vazduhu vrši se na 5 mesta, a taložnih materija na 4 lokacije u Požarevcu.\nMožda niste znali, ali analize nivoa buke u Požarevcu i Kostolcu vrše se na čak 18 lokacija.\nIz nepoznatih razloga, podaci o pomenutim ispitivanjima se ne ažuriraju i ne objavljuju javno. Boom 93 će u narednom periodu pokušati da dođe do podataka i o najsvežijim rezultatima analiza obavesti građane.


NAKON UVOĐENJA POSEBNIH MJERA: UHAPŠENA ŽENA KOJA JE ILEGALNO PRODAVALA MEDICINSKI ALKOHOL | Hayat.ba\nNAKON UVOĐENJA POSEBNIH MJERA: UHAPŠENA ŽENA KOJA JE ILEGALNO PRODAVALA MEDICINSKI ALKOHOL\nSlužbenici Sektora kriminalističke policije u Crnoj Gori uhapsili su danas žensku osobu koja je na ilegalnom tržištu, koristeći aktuelnu situaciju u vezi s koronavirusom, prodavala medicinski alkohol.\nSlobode je lišena A. B. (45) iz Podgorice zbog sumnje da je počinila krivično djelo nedozvoljena trgovina – navela je policija.\nPolicija je, nakon prikupljenih saznanja, u ulici Nikšićki put ispred kuće u vlasništvu osumljičene zatekla dvije osobe kako od nje kupuju medicinski alkohol, koji je trenutno deficitarna roba u Crnoj Gori, navodi “Antena”.\nProvodeći daljnje mjere i radnje, službenici policije došli su do sumnje da je A. B. u dužem vremenskom periodu na ilegalnom tržištu nabavljala i prodavala medicinski alkohol, koristeći okolnosti koje su nastale usljed pojave koronavirusa.\nPolicija je od osumnjičene oduzela 130 litara medicinskog alkohola, koji na tržištu vrijedi skoro 3.500 eura.


medijska koalicija - Dnevni list Danas\nPočetna » medijska koalicija\nMedijska koalicija saopštila je danas da vlasti moraju imati isti tretman za sve novinare i podsetila da su novinari nekoliko lokalnih medija u Leskovcu u ponedeljak bili diskriminisani i zakinuti za mogućnost postavljanja pitanja zvaničnicima i predsedniku Srbije Aleksandru Vučiću, posle svečanog otvaranja fabrike Aptiv Pakard u tom gradu.\nPremijerka Srbije Ana Brnabić izjavila je danas da će zvati predstavnike Medijske koalicije u narednih nekoliko dana kako bi razgovarali o njihovom prekidu dijaloga sa Koordinacionom telom za saradnju sa medijima.\nDržavni sekretar za infomisanje u Ministarstvu kulture i informisanja Aleksandar Gajović izjavio je danas da mu je žao što je Medijska koalicija suspendovala dijalog sa Koordinacionim telom Vlade Srbije za saradnju sa medijima.\nMedijska koalicija saopštila je da oštro osuđuje prozivke i medijski progon kojem je izložen Dragan Nikolić, reporter hrtvatske državne televizije HRT, zbog izveštavanja sa protesta „Jedan od pet miliona“ održanog protekle subote u Beogradu.\nMedijska koalicija saopštila je da je odluka kompanije Er Srbija, koja se nalazi u većinskom državnom vlasništvu, da onemogući svojim klijentima da čitaju nedeljnike NIN, Vreme i Nedeljnik i „novine sličnog sadržaja“ predstavlja – još jedan primer cenzure i diskriminacije medija.


Dramatično loša saradnja Srbije sa Tribunalom\nPoruka glavne tužiteljke Haškog tribunala Karla del Ponte sagovornicima u Beogradu bila je jasna i očekivana.\n“Veoma je važno da Beograd ponovo počne da sarađuje sa nama i to mora biti potpuna saradnja, a to pre svega znači hapšenja onih protiv kojih je podignuta optužnica i njihovo prebacivnje za Hag.”\nZvaničnu posetu Beogradu Karla del Ponte započela je razgovorom s predsednikom Srbije Borisom Tadićem koji je rekao da je saradnja sa Haškim tribunalom preduslov za sve političke, ekonomske i bezbednosne integracije Srbije i izrazio očekivanje da će se ta saradnja u narednom periodu poboljšati i intenzivirati. Sličan stav izneo je i šef diplomatije države zajednice Vuk Drašković:\n“Da je prvorazredna nacionalna obaveza da se sa Međunarodnim sudom u Hagu sarađuje u celini i bezuslovno. Zakon je zakon. Optužnica je optužnica i bila ona domaća i bila međunarodna ne sme se odbijati. Pravda se mora poštovati. Odbijajući međunarodni zakon otvaramo vrata odbijanju sopstvenih zakona u ovoj zemlji.”\nGlavna tužiteljka Haškog tribunala je rekla da hapšenje optuženika nije u nadležnosti Draškovićevog ministarstva niti predsednika Srbije Borisa Tadića i najavila da će to biti tema razgovora s premijerom Vojislavom Koštunicom.\n“Problem hapšenja i transfer osumnjičenih u Hag još uvek postoji. To pitanje je u nadležnosti policije, odnosno Vlade Srbije”, rekla je Del Ponteova.\nNakon razgovora u Vladi Srbije premijer Koštunica oglasio se saopštenjem u kojem ističe da u Vladi postoji spremnost za unapređnje dvosmerne saradnje Srbije i Crne Gore sa Haškim tribunalom. Vlada Srbije u tom smeru preduzima konkretne korake i svesna je svojih međunarodnih obaveza, ali se pri tom mora uzeti u obzir i očuvanje političke stabilnosti u zemlji, rekao je Koštunica. Karla del Ponte izrazila je zadovoljstvo odlukom Nacionalnog saveta za saradnju sa Hagom da skine oznaku tajnosti sa dokumenta koje Tribunal traži i sada, kako kaže, zavisi od Vlade da ta odluka bude implementirana i da ta dokumenta stignu u Hag.\nKarla del Ponte ponovila je i svoje uverenje kada je u pitanju optuženi general Ratko Mladić. “Moje uverenje je da je on ovde i niko mi to nije demantovao”, rekla je Karla del Ponte.\nNakon susreta sa premijerom Srbije Vojislavom Koštunicom, Karla Del Ponte je razgovarala sa predsednikom državne zajednice SCG Svetozarom Marovićem i nakon toga podvukla odgovornost Srbije u realizaciji dogovora o saradnji sa tužilastvom Tribunala u Hagu\n“Da, premijer Koštunica je dao obećanja i preuzeo obavezu da sarađuje, a ta obaveza da se sarađuje se ne odnosi samo na Nacionalni savez za saradnju, već znači da treba da dođe i do hapšenja. Mi smo o tome diskutovali, ne mogu da vam dam nikakve detalje, ali ja očekujem rezultatei to ih očekujem odmah jer i za to postoji mogućnost. Ja ću videti šta će se desiti za nekoliko dana, za nekoliko nedelja, to ću proanalizirati i videću gde se nalazimo, ali sam optimista i mislim da premijer Koštunica shvatio obavez.”\nI predsednik državne zajednice SCG Svetozar Marović naglasio je odgovornost rukovodstva Srbije u saradnji sa Sudom za ratne zločine u Hagu i dodao da u slučaju da dokaza te saradnje uskoro ne bude on neće dalje biti predsednik državne zajednice.\n“Veći dio obaveza faktički čini se da stoji na jednoj državi članici, da stoji na Srbiji, na njenim institucijama. I upravo institucije Srbije i ljudi Srbije treba da odluče da li saradnja sa Haškim tribunalom i ispunjenje tih obaveza doista ugrožavaju stabilnost Srbije, ili stabilnost Srbije a onda i Srbije i Crne Gore ugrožava činjenica što se zbog neispunjanja obaveza prema Hagu još uvijek drže zatvorena vrata za SCG u procesu evropskih integracija. Ja mislim da je veoma lako dati odgovor na to pitanje uz svu težinu i rizik koje nose ti poslovi, i mi doista moramo dati odgovor da li želimo Srbiju i Crnu Goru u budućnosti, ili želimo da je ostavimo u prošlosti. Da li želimo da je učinimo taocem pojedinaca, ili želimo da je učinimo prostorom jednog slobodnog, demokratskog, evopskog života miliona ljudi koji to žele. Ja sam siguran da ćemo doći do odgovora na to pitanje koje će značiti - da. Da - izvršavanje obaveza prema Hagu ali ne samo na rječima nego konkretno. Da - evropskoj budućnosti.”


Filozofski fakultet, 23.09.2019\n/ FILOZOFSKI FAKULTET /VIJESTI /ODRŽANA KONFERENCIJA KEY PROJEKTA NA FILOZOFSKOM FAKULTETU U NIKŠIĆU\nNa Filozofskom fakultetu Univerziteta Crne Gore u Nikšiću je 19. i 20. septembra 2019. godine realizovana konferencija partnerskih institucija KEY projekta. Riječ je o realizaciji ERASMUS+ projekta koji broji 18 partnerskih institucija iz Crne Gore i inostranstva (Srbija, Slovenija, Velika Britanija, Mađarska i Rumunija).\nPrema planu, konferenciji su prisustvovali predstavnici visokoškolskih institucija koje se bave predškolskim vaspitanjem i obrazovanjem iz Srbije (Novi Sad, Vršac, Kruševac i Pirot), WEBIN iz Beograda, partnerska institucija iz Mađarske (Eotvos Jozef Foiskola, Baja, HU) i partnerske institucije u projektu iz Crne Gore (Univerzitet Crne Gore – Filozofski fakultet, Zavod za školstvo i JPU “Ljubica Popović”- Podgorica). Konferenciji su prisustvovali predstavnici nacionalne ERASMUS+ kancelarije u Crnoj Gori, koji su pozitivno ocijenili dosadašnju aktivnost u realizaciji KEY projekta.\nCilj KEY projekta je jačanje uloge visokoškolskih ustanova za obrazovanje nastavnika u sistemu kontinuiranog profesionalnog razvoja (KPR) u predškolskom vaspitanju i obrazovanju.\nNa konferenciji su predstavljene i usaglašene aktivnosti po pitanju osnivanja centara za obuku nastavnika, izrade pravilnika o radu centra, načinu implementacije upitnika za vaspitače, akreditaciji programa stručnog usavršavanja nastavnika/vaspitača, nabavci opreme i definisane preporuke za buduće aktivnosti na projektu.


Grujicic za RIA: NATO zatrovao i Evropu bombardovanjem '99\nGrujicic za RIA: NATO zatrovao i Evropu bombardovanjem ’99\nTanjug 24. marta 2022. 09:10\nBEOGRAD – NATO je tokom bombardovanja SR Jugoslavije 1999. godine napadao hemijska postrojenja i razne opasne industrije, napravio ekološku katastrofu u zemlji i zatrovao Evropu, izjavila je za rusku novinsku agenciju RIA Novosti direktorka Instituta za onkologiju i radiologiju Srbije Danica Grujičić.\nPrema rečima Grujičić, upotreba NATO bombi sa osiromašenim uranijumom i uništavanje objekata opasnih po životnu sredinu tokom vazdušnih udara doveli su do toga da je Srbija sada lider po broju umrlih od raka u Evropi, sa skoro 60.000 novoobolelih od raka godišnje.\n„Severnoatlantska alijansa nije obraćala pažnju na civilne žrtve. Svima je poznat čuveni razgovor bivšeg predsednika SR Jugoslavije Slobodana Miloševića i finskog diplomate Martija Ahtisarija, koji je rekao da će Beograd biti sravnjen sa zemljom (ukoliko ne prihvati ultimatum)“, dodala je Grujičić.\nOna kaže da Srbija ima nuklearnu elektranu, NATO bi je gađao.\n„Da imamo nuklearnu elektranu, oni bi svakako udarili na nju, jer su napali sve što je na spisku objekata opasnih po životnu sredinu. Znali su da će se u svakoj rafineriji nafte, hemijskom preduzeću, stvoriti lokalna ekološka katastrofa. Namerno su to uradili“, kazala je ona.\nGrujičić je podsetila da je na Srbiju zvanično bačeno oko 15 tona osiromašenog uranijuma, ali naglašava „koliko je to zaista bilo, niko ne zna, i nikada se neće saznati“.\n„Preuzeli smo inicijativu da matematičkom preciznošću utvrdimo, ne samo medicinske, već i ekološke posledice. Podaci koje smo dobili pokazuju da je bila zagađena cela Evropa. Evropljani koji su se radovali bombama iznad Beograda i Srbije, takođe su ugroženi i ne znaju šta su disali, jeli, pili“, dodala je ona.


05-11-2018 10:35 Izdvojeno Svet Planeta Video\nO tome zašto je Amerikancima od početka svemirske trke toliko stalo da stignu na Mars razgovarano je sa Slobodanom Bubnjevićem iz Instituta za fiziku.\nBubnjević kaže da je onima koji žive van granica SAD jako teško da razumeju američku opsednutost ovom planetom. Mars je za Amerikance ideološka stvar, otac američkog svemirskog programa Dvajt Ajzenhauer bio je fasciniran Marsom, ali i svi koji su ikada vodili NASU od osnivanja agencije, podseća Bubnjević.\n„Amerikanci su, razvijajući različite programe u trci sa Sovjetskim Savezom, zapravo sve vreme naginjali ka tome da jednog dana osvoje Mars, da ishodište njihovih kosmičkih programa bude sletanje na tu planetu. Ulažu milijarde i milijarde dolara upravo zato što su ljudi koji odlučuju, a i građani koji sve to finansiraju, oni koji su uključeni u to u NASA, iskreno, ideološki zainteresovani da vide američku zastavu na Marsu. To je cilj koji ta nacija želi da postigne, nama to deluje čudno, jer imamo drugačije nacionalne ciljeve, ali među dvadeset strateških ciljeva SAD može se ubrojati i osvajawe Marsa“, kaže Bubnjević.\nOn dodaje da u Americi postoji neka vrsta kulta ove planete, da ta zemlja za svemir kao prostor koji bi osvajala nije zainteresovana u meri u kojoj je zanima planeta koja je ime dobila po bogu rata. U tome nema ničeg lošeg, štaviše, putovanja u kosmos je san miliona ljudi, a svako istraživanje je karta za daleku budućnost, kaže Bubnjević.\n„Takva opsednutost Amerikanaca Marsom je dobra za međunarodne kosmičke programe, oni će investirati u Međunarodnu svemirsku stanicu, zato što svojim senatorima koji odobravaju sredstva mogu da objasne da će ona biti korisna pri lansiranju na Mars. Shvatili su da je u tu investiciju potrebno uključiti i privatni sektor, i to je posledica te velike fascinacije Crvenom planetom“, kaže Bubnjević.\nMask je izjavio da je od ključnog značaja da ljudi stignu do Marsa pre „mogućeg“ svetskog rata i da će kolonija na njemu smanjiti šanse za produžetak novih mračnih vremena, ukoliko nuklearni sukob izbriše život na Zemlji.\nUbrzo posle promocije prvog leta na Crvenu planetu, američki predsednik Donald Tramp, koji podržava ulazak privatnog kapitala u svemirska istraživanja, zapretio je da će Amerika ubrzano raditi na razvoju nuklearnog naoružanja. Svet je počeo da prebrojava nuklearne glave velikih sila u strahu od mogućeg sukoba.\nBubnjević kaže da je u ovom trenutku najmanje bitno ko ima više raketa, iako je evidentno da Ruska Federacija u tome prednjači. Najvažnije je to šta se dešava u laboratorijama moćnih koji imaju ovo oružje, a možda još i važnije šta se dešava u manje razvijenim zemljama koje su tek počele da razvijaju nuklearno oružje, kaže Bubnjević.\n„Mnogo je važniji nivo kontrole koji je davno izašao iz okvira brojanja bojevih glava, kontrole koja podrazumeva da se prate oni koji potencijalno mogu da izazovu opasnost, da se prate materijali, ko ih proizvodi i kako ih distribuira. Na taj način ćemo biti dalje od te vrste kataklizma. Ključna odbrana od opasnosti je da informišemo ljude o novim otkrićima koja mogu biti opasna. Kada je veliki broj ljudi informisan i zabrinut, onda društva pronađu mehanizme da nas od toga zaštite. Dok god je neko istraživanje u potpunosti pokriveno velom tajne, ono može da predstavlja novu potencijalnu opasnost“, ističe ovaj fizičar.\nOn dodaje da Srbija, iako nije nuklearna sila, radi na brojnim drugim projektima čiji je cilj upravo suprotan. Mlađi brat Instituta za nuklearne nauke „Vinča“ ne samo da je preživeo krizu i masovni odlazak fizičara iz Srbije, već je iz devedesetih izašao jači. Institut za fiziku u ovom trenutku ima 200 istraživača, a 36 odsto njih je u kategoriji A1, a oni koji se bave istraživanjima, znaju koliko je to važno, kaže naš sagovornik.\n„Zahvaljujući njihovim neverovatno dobrim rezultatima imamo više od 100 međunarodnih projekata. NJihovi rezultati su ključni i za činjenicu da nam dolaze mladi ljudi, imamo mlad Institut, a istovremeno, dobri rezultati istraživača privlače sredstva. Zadovoljavajuća nam je i infrastruktura, za srpske uslove to je nešto što ne očekujete. Imamo najbolji superkompjuter u regionu i obilje instrumenata, kontinuiranu saradnju sa CERN-om i drugim međunarodnim partnerima, pre svega u Evropi“, kaže on.\nInstitut je pokrenuo važnu inicijativu koju je podržala Vlada Srbije, gradiće se Inovaciono-edukativni centar „Verokio“, trebalo bi da projekat oživi za dve godine, a našoj nauci će doneti međunarodnu vidljivost zahvaljujući partnerima, CERN-u, DESY-ju, najvećem nemačkom postrojenju u oblasti fizike elementarnih čestica, a Institut se oslonio i na bliskog partnera iz Italije, eminentni INFN.\n„Kroz naše brojne laboratorije srpski istraživači sarađuje i sa kolegama iz Rusije, oni su nam česti gosti. Ako ne dolaze direktno iz Ruske Federacije, onda su to ruski naučnici koji rade na američkim ili evropskim univerzitetima“, kaže Bubnjević na kraju razgovora.\nŠiptari spremaju sramotan zakon, ko pomene zločince iz OVK u negativnom kontekstu, mogao bi da završi u zatvoru. Više o tome čitajte OVDE.


Strategija reforme javne uprave u svojoj prvoj fazi od 2006.\nStrategija reforme javne uprave u svojoj prvoj fazi od 2006.\t PDF | Ispis |\t E-mail\nPonedjeljak, 07 Juli 2014 13:21\nInstitut je prošle sedmice prisustvovao predstavljanju nalaza analize u oblasti reforme javne uprave u BiH. Riječ je o preliminarnim rezultatima istraživanja u okviru projekta Monitoring reforme javne uprave koji provode organizacije Transparency International BiH (TI BiH) i Centar za istraživačko novinarstvo (CIN). Projekt će u naredne četiri godine provoditi monitoring praćenja rezultata i evaluirati provođenje Strategije za reformu javne uprave, te izvještavati javnost o napretku kao i više educirati građane/ke o procesima reforme javne uprave.\nPrema riječima Leile Bičakčić, izvršne direktorice CIN-a, doprinos ove organizacije je da na različite načine građanima/kama približiti ulogu i svrhu reforme javne uprave u koju uopće ne vjeruju jer nisu informirani čemu služi, te kroz istraživačke priče komunicirati primjere poboljšanja života građana/ki kroz provođenje reforme javne uprave.\nJačanje sistema javne odgovornosti i transparentnosti, unapređenje kreiranja politika u procesu donošenja zakona, kao i unapređenje budžetskog procesa neki su od ciljeva projekta Jačanje institucija i procesa u BiH koji Institut provodi zajedno s Centrom za međunarodni razvoj Državnog Univerziteta New York (SUNY/CID).\nUvodničarke u prezentaciju rezultata analize bili su i Leila Ibranović, program menadžerica TI BIH i Semiha Borovac, državna koordinatorica za reformu javne uprave, kao i direktor Švedske agencije za međunarodni razvoj i saradnju u BiH koja je finansijski podržala projekt, Pelle Persson.\nIzrazili su spremnost za ulaganje napora u tretiranju sveprisutne korupcije koja je endemska u javnoj upravi. Smatraju da je ovo prvi put da se radi ozbiljniji monitoring javne uprave u cilju unaprjeđenja provođenja Strategije i to kroz saradnju s civilnim sektorom. Rad u naredne četiri godine će dovesti do prepoznavanja reforme, identificiranja odgovornih za nju, definiranja političke podloge za reformu, prepoznavanja rezultata i ubrzavanja procesa.\n„Ured koordinatora javne uprave spreman je korigirati programe prema nalazima civilnog društva u svrhu unaprjeđenja reforme javne uprave.“, izjavila je Semiha Borovac. Ured koordinatorice konstatirao je da 20% procesa iz Strategije nije još uvijek započelo realizaciju, dok je 28% na početku provođenja, 32% je u toku, a svega 20% je završenog procesa.\nNalazi kažu da je reforma javne uprave BiH u fokusu već gotovo 10 godina na šta je utrošeno više od 10 miliona KM donatorskih sredstava. Strategija reforme javne uprave je usvojena već 2006. i imala je vrlo ograničen utjecaj na građane i kvalitet usluga koje građani dobivaju od institucija javne uprave.\nKompleksnost administrativnih struktura, neadekvatno upravljanje ljudskim resursima, dovode i do neefikasnosti u utrošku javnih sredstava, imajući u vidu postotak rashoda koji odlaze na plate zaposlenih u javnoj upravi. Naime, istraživanje TI BiH je pokazalo da se 45% budžetskih rashoda izdvaja na plate, što je daleko više od 25% koliko je preporuka Svjetske banke. Ne računajući transfere i subvencije, ovaj postotak je još veći – 70%, što je dodatan pokazatelj da ovakav udio ne može omogućiti značajna kapitalna ulaganja i razvojne projekte koji bi mogli unaprijediti BiH ekonomiju. Kada se još uzme u obzir da gotovo polovina BDP-a odlazi na javnu upravu, jasnija je potreba za reformama koje će dovesti do smanjenja administrativnog aparata, a povećanja njegove efikasnosti.\nNažalost, dosadašnji proces reformi je, osim nedostatka političke podrške, nailazio i na druge prepreke, kao što su nekoordiniranost među vladama i različitim nivoima odgovornosti, slaba politika razvoja i koordinacije, nejasne linije odgovornosti, nedostatak iskusnog stručnog osoblja, otpor same administracije za promjenama, i slično. Upravo iz ovih razloga je naglašena potreba što jačeg uključivanja građanskog društva koje će osigurati sponu između građana/ki i javne uprave i uključiti ih u procese reformi, kako bi se u konačnici proveli procesi koji će imati rezultate za same građane/ke.


Posebni uslovi za one koji dolaze u Srbiju iz rizičnih zemalja - Glas Srpske\nSrna 03.12.2021 10:03\nBEOGRAD - Institut za javno zdravlje Srbije "Dr Milan Jovanović Batut" izdao je uputstvo za registraciju putnika koji dolaze iz sedam afričkih zemalja sa posebnim rizikom od prenošenja novog - omikron soja virusa korona.\nOni koji dolaze iz Južnoafričke Republike, Bocvane, Zimbabvea, Namibije, Lesota, Mozambika i Malavija, osim obaveznog pi-si-ar (PCR) testa i odlaska u karantin, moraju 48 časova prije dolaska u Srbiju da se prijave na portal e-zdravlja.\nStrani državljani prilikom ulaska u Srbiju, takođe, treba da imaju dobijen imejl nakon prijave, kao dokaz uspješnog prijavljivanja, kao i popunjenu i svojeručno potpisanu Izjavu o saglasnosti o prihvatanju mjere karantina u kućnim uslovima i obaveze testiranja o sopstvenom trošku, saopšteno je na sajtu "Batuta".\nPutnici koji dolaze iz ovih zemalja ili su u prethodnih 14 dana boravili u njima, bez obzira na državu iz koje ulaze u Srbiju, biće testirani PCR metodom odmah po slijetanju na Aerodrom "Nikola Tesla" i izolovani na aerodromu do dobijanja rezultata.\nUkoliko nalaz putnika bude pozitivan, on će uz sve mjere zaštite Hitnom pomoći biti prebačen u Kovid bolnicu "Batajnica".\nAko je nalaz negativan, dobiće rješenje o kućnom karantinu i prevoz taksi prevozom uz mjere pune zaštite do prijavljenog mjesta boravišta u Srbiji, a na dnevnom nivou će boravak u karantinu kontrolisati MUP.\nNegativan PCR test neće biti uslov da se izađe iz karantina od 14 dana, a testiranje će se vršiti o trošku osobe u karantinu.\nInstitut "Batut" je ove prijedloge uputio nakon što je soj virusa omikron Svjetska zdravstvena organizacija označila kao zabrinjavajući.


Polaganjem venaca i cveća na spomen ploču vrsnom glumcu Draganu Maksimoviću, koji je pre 13 godina brutalno pretučen u centru Beograda na Zelenom vencu, porodica, prijatelji i kolege obeležili su godišnjicu njegove smrti.\nZločin u kome je stradao nekadašnji prvak Drame Narodnog pozorišta, nikada nije rasvetljen, počinioci nisu kažnjeni, a huligani su ga, kako se godinama sumnja, napali misleći da je Rom. Tako je prekinut život i karijera umetnika u kojoj je odigrao više od 60 filmskih i pozorišnih uloga.\nOvog meseca bi, kaže Dejan Vasić – vršilac dužnosti direktora Narodnog pozorišta, posle sjajne karijere otišao u zasluženu penziju.\n“On tu penziju nije sačekao i nije dočekao sa nama. Mi ne smemo da zaboravimo način i taj ludački, osioni, bahati, sumanuti, bezumni čin koji je Maksu koštao života, upravo zato da se to više nikada ne bi ponovilo. Kamo lepe sreće da nije bilo razloga da se ovakva ploča postavi, a da je Maksa sada jedan zadovoljan i srećan penzioner koji bi nas i dalje radovao svojom umetnošću i svojim ulogama”, rekao je Vasić.\nDragan Maksimović je u Narodnom pozorištu debitovao u predstavi "Majka Hrabrost i njena deca" davne 1971. godine. Za gotovo tri decenije istakao se ulogama u predstavama, među kojima su "Sarajevski atentat", "Mandragola", "Lenjin, Staljin, Trocki". Po mnogima je svoju najbolju filmsku ulogu odigrao u nezaboravnom “Petrijinom vencu” sa Mirjanom Karanović.\nGlumac Vojislav Brajović, priseća se svog kolege kao izuzetno darovitog glumca, čija sudbina kod njega izazivaju pomešana osećanja ponosa i stida.\n”Koliko imam taj osećaj ponosa što je postojao, toliko imam osećanje stida što sam postojao i ja u tom društvu u kome se to desilo. Kada govorimo o tim nerazjašnjenim ubistvima, koja su uvek negde povezana kada su u pitanju političari, pa nikada nije razrešeno, a šta ćemo onda da kažemo kada je takva jedna osionost i mržnja ubila jednog takvog dragog čoveka koji je postojao samo da bi i njima koji su ga ubili bilo bolje u životu? Bolje u životu svakome ko je duhovno bogatiji…”, rekao je Brajović.


Slavlje fudbalera Srbobrana je bilo sasvim zasluženo, a igrač odluke bio je golgeter plavih sa Vašarišta Branislav Hađinac koji je domaćeg golmana savladao u 35. minutu ove utakmice. Pre toga Radnički je pokušao na isteku 21. minuta susreta, ali je lopta otišla preko gola, dok se pred kraj poluvremena u šansi našao kapiten Srbobranaca Ikrašev, međutim čuvar mreže ekipe iz Sombora je bio na visini zadatka.\nGolgeter - Branislav Hađinac\nU drugom delu igre izabranici trenera Miroslava Kneževića su oprobali sreću nekoliko puta, a istakle su se prilike strelca Hađinca u 68. i rezerviste Kosovića u 80. minutu.\nSrbobran je igrao u sastavu: Nemanja Latinović, Vlade Bubnjević, Borislav Ikrašev (k), Mladen Apić, Darko Tešanović, Danilo Pejović, Nikola Vujičić, Uroš Bojović (od 72. Nemanja Tešanović), Branislav Hađinac i Vuk Španović (od 59. Nikola Kosović).\nEkipa sa stadiona u Šumici još uvek odmiče jedan bod direktnom konkurentu Mladosti iz Bačkog Petrovca koja je takođe slavila u ovom kolu nadigravši Preporod u gostima sa 3:1.\nŠtručni štab i igrači se sada okreću izuzetno bitnom duelu na domaćem terenu sa trećeplasiranom Tisom iz Adorjana koji je na programu u subotu, 21. oktobra od 15 časova. Ova utakmica je od velikog značaja za plave jer bi se eventualnim osvajanjem tri boda znatno odmakli od konkurenta za vrh tabele Vojvođanske lige Sever.


Srbija tokom 2020. godine izvezla med u vrednosti od oko 13 miliona evra - Agro TV\nPočetna Novo Srbija tokom 2020. godine izvezla med u vrednosti od oko 13 miliona...\nSrbija tokom 2020. godine izvezla med u vrednosti od oko 13 miliona evra\nPredsednik Saveza pčelarskih organizacija Srbije Rodoljub Živadinović izjavio je za FoNet da Srbija prosečno godišnje izveze do 3.000 tona meda u vrednosti od osam do 12 miliona evra.\n– Prošle godine bagremova paša je bila veoma loša, a prinos bagremovog meda, koji je izvozni brend Srbije bio je manji za čitavih 90 odsto. Uprkos tome, realizovan je izvoz na nivou višegodišnjeg proseka, a i devizni prihod je u tim granicama – rekao je Živadinović.\nOn je istakao da je zbog smanjene ponude proizvođačka cena meda dostigla neverovatnih 6,71 evra po kilogramu.\n– Naš med je veoma cenjen i tražen u tim zemljama i s obzirom na potencijal tih tržišta, izvoz bi mogao biti znatno veći – dodao je Živadinović.\nSrbija je apsolutni rekorder po broju košnica po glavi stanovnika, međutim prinosi nisu veliki, pre svega zbog meteoroloških neprilika, poput prošlogodišnjih, kad je zbog lošeg vremena propala celokupna bagremova paša, kazao je Živadinović.\nOn je rekao da je novootvoreni pogon za otkup „Naš med“ u Rači kod Kragujevca, u koji je investirano više od milion evra, već ostvario prvi cilj – uspostavljanje tržišne cene meda i momentalna isplata.\n– Obezbedili smo sigurnost cene i sigurnost plaćanja. Prvi put ove godine u potpunosti smo ispratili rast cene meda na evropskom tržištu, a pored toga svaki med koji se otkupi za izvoz plaća se pčelaru pre preuzimanja – istakao je Živadinović i upozorio da u prodaji i dalje postoje falsifikati čija je cena od 500 do 600 dinara.\n– Takve cene su jasno upozorenje da se radi o falsifikatu, jer ako je proizvođačka cena 800 dinara kako neko može med da prodaje za 500 ili 600 dinara. Realna cena meda sa porezima, trgovačkom, maržom i transportom je između 1.500 i 1.800 dinara – rekao je Živadinović.


VULIN: Nismo Mi SPS\nVulin je zatražio od građana Bačke Palanke da podrže listu koju predvodi Vučić, i naglasio da ukoliko ne bude političke stabilnosti, neće biti ni države koja se razvija.\nNismo mi SPS i kako god bude bilo na izborima, gde god budemo bili, bićemo uz Aleksandra Vučića, poručio je predsednik Pokreta socijalista Aleksandar Vulin sa završne konvencije svoje partije u Bačkoj Palanci.\nVulin je poručio da njegov PS nije SPS i da on i njegova partija ne menjaju svoje ideale, niti svoje saveznike.\nVulin o pokretu socijalista\n„Pokret socijalista čine uporni tvrdoglavi ljudi, ljudi koji se ne menjaju, ljudi koji nikada ne menjaju strane. Nismo mi SPS, pa da napravimo koaliciju sa žutima, pa da se setimo Slobodana Miloševića samo kada su izbori. Nismo mi SPS, mi imamo naše ideale koje nikada nismo menjali i imamo naše saveznike koje nikada nismo menjali“, naveo je Vulin.\nLider PS-a je rekao da od 2008. godine, kada je nastao PS, koračaju zajedno sa Srpskom naprednom strankom i sa „našim saborcem Aleksandrom Vučićem“.\n„Mi strane ne menjamo, mi smo takvi ljudi, ne prodajemo svoja uverenja, ne prodajemo veru i ideale. Mi ne možemo da budemo uz one koji su sproveli pljačkašku privatizaciju, uz one koji su hteli da nas uguraju u NATO pakt, uz one koji su zapalili skupštinu i opljačkali ovu zemlju. Kako god bude bilo 21. juna, PS će biti na istoj strani i nigde drugde,“ naveo je Vulin.\nOn je ocenio da ako izlaznost bude mala, već u ponedeljak „možemo da očekujemo nemire i sukobe na ulicama“ i dodao da Srbija nije zaslužila da liči na Crnu Goru i Ameriku gde se ljudi tuku i hapse po ulicama.\n„Izađite 21. juna u što većem broju, nije gotovo i nije završeno“, pozvao je Vulin građane Bačke Palanke i rekao da mu je uvek čast da govori pred građanima tog mesta, da su Palančani i u najtežim vremenima vladavine DOS-a pokazivali da su slobodni ljudi koji vole svoju zemlju.\n„Setim se vremena kada su dosovske partije vladale Vojvodinom i celom Srbijom, kada nigde ništa nisi mogao da kažeš, kada su nas prebijali, proganjali, otpuštali, hapsili, a u Palanci smo imali prostor da budemo među slobodnim ljudima i sa slobodnim ljudima. Bili ste slobodni ljudi i u teškim i u najtežim vremenima. I sada pokazujete da volite svoju zemlju, da volite svoju Palanku“, zaključio je Vulin na skupu u Bačkoj Palanci.\nPokret socijalista 21. juna na lokalnim izborima u Bačkoj Palanci nastupa samostalno pod rednim brojem 2.\nPrethodni tekstLAVROV: Samo 1244; VUČIĆ: Zabrinule su nas ocene iz Moskve\nSledeći tekstDečak silovan u Sremskim Karlovcima na zabavi


Salvini najjači, ali gubi na popularnosti uoči evropskih izbora | Italija | Al Jazeera Balkans\nUprkos padu rejtinga, Salvini i dalje ima podršku miliona Italijana EPA\nLider krajnje desničarske Lige Italije Matteo Salvini izgleda da gubi na svojoj popularnosti u najgorem mogućem trenutku, neposredno pred izbore za Evropski parlament u nedelju, pokazuju poslednja istraživanja u Italiji.\nIstraživanja javnog mnjenja od pre 10 dana pokazala su da je Liga već izgubila zamah koji je imala u prethodnih nekoliko nedelja, ali je zadržala najmanje 30 odsto podrške glasača u većini anketa i prednost u odnosu na Pokret pet zvedica, prenosi Reuters.\nJedno istraživanje koje je sprovela agencija Ipsos pokazalo je da je Liga izgubila značajnu podršku za tri nedelje, a njena prednost u odnosu na Pokret pet zvedica se prepolovila.\n'Ispod 30 posto je razočaravajuće'\nSalvini u takvoj situaciji izgleda da namerava da smanji očekivanja, pa je poručio da da bi svaki rezultat na nedeljnim izborima iznad 20 odsto značio napredak u poređenju sa 17 odsto, koliko je Liga dobila na prošlogodišnjim opštim izborima u Italiji.\nLorenzo Pregliasco, šef za političku analizu i istraživanja u kompaniji YouTrend, smatra da će Liga biti razočarana sa rezultatom lošijim od 30 odsto podrške.\nOnda su stvari krenule da se odvijaju loše po Salvinijevu Ligu.\nNiz korupcionaški afera\nSredinom aprila se visoki službenik u Ministarstvu saobraćaja iz redova ove stranke Armando Siri našao pod istragom zbog navodnog primanja mita od jednog vlasnika vetroparka kako bi lobirao u korist njegove kompanije, što je ovaj visoki zvaničnik negrao.\nPokret pet zvezdica, čiji je zaštitni znak borba protiv korupcije, insistirao je da Siri podnese ostavku, ali ih Salvini to kategorički odbacio, da bi se na kraju povukao, kada je premijer Giuseppe Conte otpustio podsekretara Ministarstva saobraćaja nekoliko nedelja kasnije.\n"Nekoliko poslednjih događaja uzdrmalo je Salvinija, ali epizoda Siri je bila najznačajnija", poručuje Pregliasco.\n"Salvinijevo odbijanje je blokiralo aktivnosti vlade nedeljama, a onda je on na kraju bio gubitnik, tako da je takav kombinovani efekat bio prilično štetan za njega."\nOvog meseca Salvini se suočio sa problemom hapšenja gradonačelnika iz redova Lige u gradu Legnano, na severu zemlje, zbog korupcije, a i sam se našao pod istragom zbog moguće zloupotrebe državnih aviona tokom izborne kampanje koju je vodio.\nIma podršku miliona Italijana\nPre nekoliko dana Salvni je imao već dobro poznatu ljutitu reakciju povodom dolaska humanitarnog broda sa spasenim migrantima na italijansko ostrvo Lampeduza, uprkos striktnoj zabrani koju je on objavio na televiziji.\nMeđutim, sa nekim većim pomakom u javnom raspoloženju ne bi trebalo preterivati.\nOn i dalje ima podršku miliona Italijana i očekuje se da će Liga biti ubedljivo najjača stranka na nedeljnim izborima.


MGM Farm Akademija | FK Mladost Doboj - Kakanj\nAkademija fudbala MGM Farm nastala je prvenstveno sa ciljem omasovljavanja fudbala i okupljanja mladih talentiranih fudbalera kojima će se ponuditi jedinstven način profesionalog razvoja i sportskog usavršavanja.\nAkademija neće biti isključivo bazirana na mlađim kategorijama koje se već bave fudbalom i aktivno treniraju već svima koji žele da probaju i aktivno se uključe u fudbal. Cilj akademije je stvarati nove kvalitetne generacije mladih fudbalera.\nOsnovna načela i metodologija Akademije MGM Farm su: profesionalan razvoj, timski duh, respekt, edukacija i odgovornost od kojih neće biti apsolutno nikakvih odstupanja.\nFudbalska filozofija akademije predstavlja brz, moderan i napadački fudbal sa dosta kombinatorike i tehničkih detalja.\nAkademija je inovativnog karaktera, te prenosi znanja i iskustva drugih akademija iz raznih zemalja Svijeta.\nJedna od takvih stvari su detaljno i planski napravljeni programi rada i trenažni procesi za svaku dobnu kategoriju kako bi se od samog starta ispravno razvijali. Pored toga uvijek će se raditi ulazna testiranja za nove članove kako bi ih shodno znanju i trenutnim sposobnostima mogli razvrstati u adekvatne selekcije, a za stalne članove akademije radit će se kvartalna testiranja kako bi se mogao dobiti detaljan uvid u napredak svakog člana akademije posebno.\nOno što je također vrlo bitno jeste da će svaka grupa/kategorija imati maksimalno 14 do 16 dječaka sa kojima će raditi odlični treneri i asistenti kako bi se svakom članu akademije moglo pristupiti individualno, a sve u cilju što boljeg i bržeg razvoja i napredovanja. Kako to praksa nalaže bit ćemo uključeni u sva takmičenja koja su u organizaciji Kantonalnog fudbalskog saveza te mnogo lokalnih i internacionalnih turnira.\nAkademija MGM Farm teži da postavlja nove standarde kako u Kaknju tako i u Bosni i Hercegovini.


Ukrajina uvodi nove sankcije ruskim kompanijama - Sputnjik Srbija\nUkrajina uvodi nove sankcije ruskim kompanijama\n15:39 27.09.2018 Preuzmite kraći link\nKijev je uveo sankcije jednom broju ruskih kompanija, saopštila je pres-služba Saveta bezbednosti Ukrajine (SBU).\nOgraničenja će dotaći kompanije: „RŽD Logistika“, „Promkompleksplasta“ i „Gazgoldera“. Kako se navodi, pod sankcijama Saveta nacionalne bezbednosti i odbrane Ukrajine i Ministarstva ekonomije našao se i niz drugih subjekata iz Rusije.\nKijv ih optužuje za saradnju sa kompanijama iz samoproglašenih narodnih republika Donjecka i Luganska.\nSBU tvrdi da su ova preduzeća zaključila „spoljnoekonomske sporazume“ sa transportnim kompanijama koje rade na teritoriji Donbasa koja se ne nalazi pod kontrolom Kijeva. Na osnovu tih dogovora vrši se „sistematično nezakonito prebacivanje tereta preko zatvorenih prelaza „Izvarino“, „Dolžanski“ i „Krasna Mogila“ „Luganskoj tamožni“.\nSankcije predviđaju blokadu imovine, ograničavanje trgovinskih operacija, delimični ili potpuni prekid tranzita resursa, letova i prebacivanja robe na teritoriji Ukrajine.\nKijev redovno uvodi sankcije ruskim kompanijama, optužujući ih za kršenje ukrajinskih zakona. Krajem prošle godine pod sankcijama se našlo na desetine preduzeća.


Pruga Niš - Crveni krst - Zaječar je prethodnih godina bila poprilično zapostavljena kada je u pitanju održavanje, kazao je Radak Tanjugu, dodajući da se to manifestovalo kroz veći broj vanrednih događaja koji su se na toj pruzi početkom godine zaređali.\n- Nažalost, analizirajući podatke, ispostavilo se da su to sve bili događaji sa tečnostima, odnosno opasnim materijama - kazao je Radak.\nRadak kaže, da se radi na tome da se do kraja godine završi deo Crveni krst - Svrljig, a da je trenutno od Matejevca urađeno skoro dva kilometra, dok je sa druge strane od Svrljiga urađeno 7,5 kilometara.\n- Drugi deo radova se sprovodi na krivinama, pripremaju se krivine za radove, a paralelno Infrastruktura sa sopstvenim ekipima vrši zamenu pragova na 52 mosta i ti radovi izuzetno dobro napreduju i očekujemo da će se završiti i dva meseca ranije nego što je planirano - navodi Radak.\n- Da bi rekonstrukcija bila moguća, prethodne godine urađena je rekonstrukcija pruge Požarevac - Majdanpek, što je bio preduslov da se ova pruga radi, a da bi industrija mogla da funkcioniše - kazao je Radak.\nPruga Niš - Zaječar ima veliki značaj za putnički saobraćaj u istočnoj Srbiji jer, kako navodi, vreme koje je potrebno vozu i autobusu da stigne od jedne do druge tačkle ne razlikuje se mnogo, a cene su u železnici mnogo niže. Osim za putnički saobraćaj, ta pruga je značajna i za pristanište Prahovo a, kako kaže Radak, za Bor predstavlja jednu od vitalnih pruga.


Nedelju 31. jul rezervišite za MTB 3 Strane Kopaonika - 2Bike.rs\nKopaonik je i ove godine domaćin međunarodne biciklističke MTB trke „3 strane Kopanika“.\nPonedeljak, 4. jul 2016\nTreću godinu za redom biciklisti, kako iz Srbije tako i iz regiona, imaće priliku da učestvuju na međunarodnom brdsko-bicikističkom maratonu pod nazivom „3 strane Kopaonika“, koji je prošle godine okupio preko 150 ljubitelja ovog sporta.\nLjubitelji sporta mogu da očekuju da će čitav vikend na Kopaoniku biti posvećen sportu i druženju, pa tako učesnike, u subotu, 30. jula, očekuje revijalna „Eliminator trka“ (trka sa preprekama) koja je namenjena promociji bicikizma. Za popodnevne časove zakazan je veliki pasta party,a posetioci će biti u prilici da posete i EXPO sajam opreme iz sveta biciklizma i sportova u prirodi koji će se održati unutar turističkog kompleksa Konaci.\nUčesnike očekuje i bogat nagradni fond, pa će najuspešniji takmičari u muškoj i ženskoj konkurenciji u kategorijama malog, srednjeg i velikog maratona biti u prilici da osvoje po bicikl, ali i opremu i servise. Takođe, za pobednike u velikom maratonu kao i za prvo mesto u srednjem maratonu određen je i prigodni novčani fond.\nPrijave za ovogodišnje izdanje maratona već su pristigle iz Francuske, Hrvatske, Crne Gore, Makedonije i iz svih krajeva Srbije, a kako organizatori najavljuju, ove godine se očekuje velika posećenost biciklista iz regiona. Ujedno veliki broj prijava za kategoriju malog maratona govori u prilog tome da je sve veći broj poklonika biciklizma koji po prvi put želi da se oproba u jednoj nesvakidašnjoj avanturi na dva točka.\nRedovne prijave traju do 17. jula do kada će učesnički paketi obuhvatati i oficijelnu majicu trke Sve informacije kao i link do prijava možete pronaći na zvaničnom sajtu trke: www.tristranekopaonika.rs\nMTB Takmičenja Kopaonik MTB Maraton Tri strane Kopaonika Tri strane Kopaonika 2016\nMTB “Tri strane Kopaonika” po treći put na obroncima Kopaonika\nAleksandar Roman i Jovana Crnogorac novi pobednici međunarodnog biciklističkog m...


Lavrov i Kerry razgovarali o pregovorima o Iranu - Russia Beyond Croatia\nLavrov i Kerry razgovarali o pregovorima o Iranu\nU subotu, 11. lipnja, na američku inicijativu je održan telefonski razgovor između ministra vanjskih poslova Rusije Sergeja Lavrova i državnog tajnika SAD-a Johna Kerryja, priopćilo je Ministarstvo vanjskih poslova Rusije.\n„Nastavili smo razmatranje tijeka pregovora u Beču o postizanju dogovora o iranskom nuklearnom programu”, navodi se na stranicama MVP-a.\nKako je ranije u subotu izjavio John Kerry nakon susreta s ministrom vanjskih poslova Irana Javadom Zarifom i visokom predstavnicom EU za vanjsku politiku Federicom Mogherini, na pregovorima „još ostaju teška pitanja koja treba riješiti”, prenosi agencija TASS.\nU petak je visoko pozicionirani izvor u iranskoj delegaciji izjavio da partneri u „šestorici” postavljaju visoke zahtjeve na pregovorima o nuklearnom programu Teherana u Beču.\nPredsjednik Rusije Vladimir Putin je izjavio da Moskva prati situaciju na pregovorima o iranskom nuklearnom programu u Beču i nada se da će se pregovori uskoro završiti postizanjem dogovora.\n„Šestorka” (Rusija, Francuska, Kina, SAD, Velika Britanija i Njemačka) međunarodnih posrednika i Iran vode pregovore, čiji je cilj da se dokaže miroljubivi karakter iranskog nuklearnog programa u zamjenu za ukidanje međunarodnih sankcija.


Senatski odbor odobrio Kerijevu nominaciju\nSenatski odbor za odnose sa inostranstvom odobrio nominaciju Džona Kerija za državnog sekretara\nSenatski odbor za odnose sa inostranstvom je odobrio nominaciju Džona Kerija za državnog sekretara.\nAmerički senatski Odbor za odnose sa inostranstvom odobrio je nominaciju senatora Džona Kerija za novog državnog sekretara dok će Senat u punom sastavu glasati o toj nominaciji verovatno kasnije danas.\nPomenuti odbor je odobrio nominaciju Kerija, inače demokrate iz Masačusetsa, javnim glasanjem.\nProšlog meseca predsednik Obama je nominovao Kerija, koji je predsednik Senatskog odbora za odnose sa inostranstvom, da na polozaju šefa diplomatije zameni Hilari Klinton.\nTokom pretresa za potvrdu nominacije Keri je rekao da bi Sjedinjene Države trebalo da dovedu u red svoju finansijsku situaciju i zadrže ulogu globalnog lidera. On je ukazao da je više nego ikada inostrana politika izjednačena sa ekonomskom politikom\nDemokrata Džon Keri je prošle nedelje više od četiri sata bio suočen sa svojim kolegama u odboru, odgovarajući na pitanja o temama koja su obuhvataala američku ekonomiju, Iran i terorizam, Avganistan, Siriju i američke odnose sa Latinskom Amerikom.\nOn je obećao jaku podršku administraciji predsednika Obame u traganju za diplomatskim rešenjima za iranski nuklearni program.\nKeri je bio član Senatskog odbora za odnose sa inostranstvom tokom svih 28 godina u Senatu, a na čelu tog odbora je bio tokom protekle četiri godine.


Novi Pazar: Prekršajni sud odlučuje o dva prekršajna naloga protiv učesnika protesta\nBeta 22. decembra 2021. 10:25\nPrekršajni sud u Novom Pazaru dobio je do danas dva zahteva za sudsko odlučivanje po prekršajnim nalozima koje je policija izdala gradjanima za nepropisno kretanje po kolovozu, saznaje radio Sto plus.\nIz ovog suda tom radiju rečeno je da je jedan zahtev primljen u petak, 17. decembra, a drugi juče.\n„Sudije će o ovim zahtevima odlučivati u narednom periodu“, navedeno je u odgovoru koji su dobili iz Prekršajnog suda.\nTokom prošle nedelje nekoliko desetina gradjana Novog Pazara dobilo je prekršajne prijave iz policije, u kojima se navodi da su zatečeni 4. decembra u 14.30 sati da se kao pešaci kreću po kolovozu, van trotoara, iako je površina pored kolovoza pogodna za pešake.\nTada je stotinak gradjana učestvovalo na prvoj jednočasovnoj blokadi saobraćaja kružnog toka u centru grada, čiji je organizator nepoznat.\nNa ulicama nije bilo uniformisane policije, ali je primećeno prisustvo većeg broja njenih pripadnika u civilu.